Pas lagi bebuat dosa, terus ente ngerase jantung degdegan, gemeter, tangan kaki dingin, ame perasaan kek mao udahan aje ngelakuinnye, ntu berarti ente ade rase takut pas lagi bebuat dosa. Perasaan ntu sebenernye bagus, soalnye berarti ente masi ade rase takut ke Tuhan. Dosa enih, pan, jelas urusannye ame agame dan Tuhan, ye. Kate ustaz-ustaz nyang ceramah, kalo masi ade rase takut pas bebuat dosa, berarti Tuhan masi peduli ame kite biar kagak ngelanjutin ntu dose. Rase takut ntu bise jadi tameng diri ndiri biar kagak makin buruk di mate Tuhan. Baenye, kalo udeh muncul gejale-gejale ketakutan enih, berenti lakuin dosa nyang lagi ente pebuat, sebelon Tuhan kagak ngirim lagi alarm ntu ke diri ente.


Tapi kalau si anak ntu masih panik jangan diapa-apain dulu, peluk aje baru kasih penjelasan bahwa ape yang die denger kagak seburuk,atau semenyeramkannye yang dirasakan si anak. Terkait risiko trauma yang ditimbulkan, psikolog menuturkannye baik kekerasan verbal, atau non verbal ntu bisa berpotensi menimbulkan trauma pada anak. Meskipun keparahan trauma yang dirasakannye tergantung dari frekuensi kekerasan yang dialami. "Meskipun umumnye ntu kekerasan non verbal bakal dibarengi dengan kekerasan verbal, misalnye ntu memukul anak sambil memarahinye dan mengatakan bahwa si anak bandel. Mengurus anak emang hal yang kagak mudah, kita tidak boleh terlalu keras, tapi kagak boleh juga masa bodoh dan selalu nurutin semua kemaunnye ntu, tapi harus sabar aje dalam ngurusnye.


Manusie, tiap beraktipitas, apelagi kalo di luar ruangan, pasti ngebutuhin celane sebage pakean nyang die pake. Iye lah, kalo kagak pake celane, bise-bise dituduh ODGJ ato kena pasal pornograpi. Makanye, apapun aktipitas manusie di luar ruangan, celane ntu hal nyang kudu jadi peratian. Lagi olahrage, misalnye, butuh bangat celane nyang bise nyesuain gerak kaki kite nyang lagi aktip-aktipnye. Kagak kebayang kalo celane nyang dipake kagak cocok buat lari, mulae dari ukuran, bahan, ampe kegunaannye. Nyang kek ginih naruhin keawetan ntu celana bangat. Mending kalo awet, kalo kagak, bise-bise pas lagi enak-enak lari, ade bae bunyi kreeek di bagian-bagian tetentu celane, kek selangkangan, paha, ato pantat. Malunye bise-bise bikin kagak berani lari di tempat ntu lagih, dah.


Oiya, jangan gara-gara kita panik, kita langsung matiin mesin biar berenti. Ternyata, itu kagak boleh. Soalnya, kalo dilakuin itu bakal susah bikin mobil terus jalan. Udah gitu, remnya jadi susah balik lagi ke kondisi kayak sebelomnya. kita juga kagak boleh kayak di sinetron-sinetron. Udah tau rem blong, malah sengaja ngedadak nginjek pedal gas pas lagi begitu. Udah gitu malah negong ke jurang. Itu kagak boleh. Nginjek pedal gas bikin jalannya makin cepet, makin susah buat dikendaliin berenti. Tentu aja bakal ngebahayain diri sendiri ama orang laen. Selanjutnya, guncangin pedal rem, cuman jangan diinjek. Itu bakalan bikin gangguan yang bikin nambah parah remnya. Terakhir, kalo bisa cari tempat buat nabrakin mobil biar berenti. Cari tempat yang kagak tapi bahaya kalo ditabrak, kayak reremputan.


Kalo kite tau temen kite ade nyang nakal trus kite curiga, langkah kite jangan langsung ditanya, karna ampe kapan pun die kaga bakalam mao ngaku. Cara nyang utama tuh kumpulin semua bukti, trus tanya siapa aje nyang udeh jadi korban. Karna kalo saksi cuma dari satu orang trus kaga ada bukti nanti malah jadi fitnah ujung-ujungnye. Nah, kalo korbannye udeh banyak trus udeh pada mao bersaksi baru deh kite jebak.  Biasanye tuh die bakalan ambil barang mentereng nyang kaga bisa die beli tapi die mau punya. Akhirnye tuh ada satu nyang mau ngorbanin barangnye,  trus ketauan dan die ngaku trus malu kaga mao lagi temenan.


Fashion dari zaman dulu sampe sekarang terus diminati seabrek orang, bejibun orang pade demen banget kalo ngebahas yang namanye fashion. Kalo dulu beli baju kudu ke tempat belanja, sekarang kaga repot bisa tunggu di rumah ntu barangnye nyampe, tinggal buka aplikasi online misalnye di Instagram yang akunnye terpercaya, abis ntu pilih mau baju yang mane, chat adminnye udeh fix ada ntu barang, lengkapi identitas, abis ntu kirim uang, udeh tinggal nunggu aje dah ntu barang sampe. Nah salah satunye fashion muslimah yang rame diminati sama orang-orang sampe udeh di kenal ikut fashion show di luar negri ada heavenlights modelnye emang cakep, ada buat hari-hari ada juga buat formal, pokoknye girang banget rasanye pas dapetin penghargaan tersebut.


Dalam hal meraih penghargaan dari setiap bidang pastinye perlunye usaha yang keras, kaga bisa dah tuh dicapainye dengan cara yang gampang yekan. Orang-orang hebat bisa sukses pastinye dengan usaha yang keras kaga kilat, bener-bener berusaha semaksimal mungkin buat sukses dan ngedapetin penghargaan misal dari kantornye atau kalo yang masih sekolah ya dari sekolahannye atau ikutan olimpiade dapet penghargaan dari negara. Pokoknye ntu semua diraihnye kaga gampang kudu perjuangan yang sangat maksimal buat dapetin ntu semuanye. Seorang Jerome yang lagi ngetop ahli matematika masih muda sehari-harinye die selalu belajar ngerjain soal-soal matematika biar pas ngikut kejuaran udeh lancar bener, makanye sekarang die lagi nikmatin hasil dari kerja kerasnye dengan dapetin penghargaan beasiswa dan sebagainye tentunye sangat girang rasanye.


Pas entu pagi hari yang cerah, aye dan temen-temen sekelasnye aye udeh kumpul di kelas dan lagi nunggu jamnye absen. Kelas udeh penuh. Saking udeh penuh dan ramenye murid, entu kelas pun berisik karena suara-suara kite ngobrol. Tiap sudut kelas pasti ade aje segerombolan murid yang ngobrol, bercanda, dan laennye. Nah pas entu, tiba-tiba aje aye kentut. Padahal sama sekali kagak mules atau ape. Terus karena kentutnye bunyi, temen-temen aye pun pade nengok ke arah aye karena tau kalo entu kentut asal suaranye dari aye. Aye pun cuma bisa cengengesan saking malunye kentut di tempat umum – ya entu kelas – sedangkan temen-temen yang laen pade ngeceng-cengin aye.


Salah satu tips menenangkan diri sebelum operasi adalah positive thinking. Memang kagak mudah, tapi cara ntu perlu diusahakannye. Dengan perlahan memaknai tindakan operasi sebagai jalan menuju kesembuhan, maka harapan dan semangat untuk dioperasi lebih muncul. Tanamkan pada diri bahwa operasi dilakukan oleh ahli yang tepat, sehingga kagak perlu khawatir berlebih. Laporan penelitian dari American Academy of Ophthalmology menemukan, kenyamanan non-verbal yang dirasakannye pasien, seperti menyentuh bahu, menggenggam tangan, atau mengusap bagian tubuh pasien secara perlahan, dapat mengurangi kecemasan. Dukungan psikologis juga dapat diberikan dengan menggunakan bahasa non-verbal. Bejibun penelitian menyebutkan, metode relaksasi dapat menurunkan tingkat stres, dan kecemasan. Teknik relaksasi sebelum operasi yang bisa dicoba misalnye mengatur, dan menyadari napas atau teknik relaksasi otot progresif. Teknik relaksasi juga terbukti mampu menstabilkan tekanan darah dan denyut nadi, serta detak jantung lebih teratur.


Pêrnahkah êluh sadarin bahwa ora sêmuah orang punya mèmori indah sêmasa sêkola karna mêrèka pêrnah dirundung? Udah danta pêrundungan adalah pêngalaman nyang ora nyênêngin bagi siapah go nyang ngalaminnyah. Puguh ora ada nyang mao ngêjadi salah atunyah, pan? Rêntang èmosi nyang dirasain ama korban ada banyak, tapi bêbêrapah pêrasaan nyang sêring diasosiasiin sêbagè akibat dari pêrundungan adalah anger (sèwot), fear (ngêri), rejected (pêrasaan ditolak ama sêkitar), sadness (sêdih), ama shame (jêngah). Dalêm kontèks pêrundungan, pêrasaan-pêrasaan ênih bisa ngêjadi sêbuah katalis atas tindakan nyang bisa korban lakuin. Hal ênih bisa bahaya buat korban pêrundungan karna kondisi èmosi usia bocah sêkola bêlon sêpênuhnyah stabil.


Sebelum menikah saya selalu menghitung siklus menstruasi saya yaitu sekitar 28 hari. Setelah menikah siklus menstruasi saya memanjang menjadi sekitar 30-34 hari lamanya. Saya berfikir mungkin karena akumulasi stress dalam pekerjaan saya yang saat itu dikejar deadline sejak sebelum menikah. Karena terlalu memfokuskan pekerjaan, persiapan resepsi pernikahan sempat terbengkalai. Sekitar 2 minggu sebelum menikah, saya juga sempat terkena cacar air karena terlalu lelah bekerja. Hampir dua minggu sebelum terkena cacar, saya pulang sore bahkan pukul 21.00-23.00 malam. Dan kebetulan sebelum saya terkena cacar air, banyak banget pasien anak-anak yang terkena varicella dan mumps yang berobat sehingga saya tertular. Saya sempet heran juga sih, padahal ada program imunisasi MR dari pemerintah, tapi mumps tetep aja banyak. Selama dua hari setiap tengah malam badan saya menggigil, sempat terlintas di pikiran, “mungkin saya lagi viremia, tapi dari apa?”, eh ternyata dua hari kemudian muncul bitnik merah dan gatal di bagian central tubuh dan berair, untungnya saya langsung mengenali bahwa saya cacar di hari pertama dan langsung minum obat. Setelah deadline selesai pekerjaan sayapun masih menumpuk.


Sebenernye ada alesan kalo perempuan nyang haid tuh harus bersihin darah haidnye karna kaga cuma manusia nyang nyium bau amisnye. Dedemit juga demen tuh ama darah haid manusia, kalo kite kan jijik ya, nah kalo dedemit tuh malah jadi makanan faporit. Guru ngaji aye juga wanti-wanti kalo kite haid itu harus hati-hati karna darah kotor nyang kite keluarin tuh didemenin ama memedi. Tapi, masih banyak orang nyang kaga paham trus masih sembarangan buang bungkus pembalut, padahal kalo tuh pembalut ampe ampar trys keliatan orang laen aja udeh dosa.  Karna itu kan urusan kotoran ya, kesannye pasti perempuan nyang buang tuh jorok karna kaga ade malu gitu buang pembalut sembarangan.


Saking gergetan ama tikus nyang suka berak sembarangan, jadi kalo udeh kecium bau-bau kotoran tikus bakalan kote racunin tuh ampe dia modar. Kaga ngerti knapa ya tuh tikus kayanya demen banget berak di tempat nyang udeh die lewatin. Masalahnye kaga ada abisnye tuh kotoran, tiap dibersihin pasti nongol lagi nongol lagi, kaga sempetan kite diemin barang sehari pisan. Mangkanye sejak saat itu aye musuh bebuyutan banget ama tikus. Soalnye kalo udeh berkembang biak udeh makin banyak makin juga tuh susah diusirnye. Mana die bisa ngerusak apa bae, ampe tudung saji aja bisa tuh digerogotin. Kali dah ya tudung saji dari plastik, kayu aje bisa tuh digerogotin ama die.


Saat berhadapan dengan mereka orang yang demennye pade nindes orang, jangan melulu menundukkan kepala. Ada saatnye kite harus berani untuk mencoba menatap lawan bicara. Dengan berani menatap lawan bicara akan menunjukkan kepercayaan diri, dan keberanian saat menghadapi mereka. Secara kagak langsung, kalau kamu keseringan menundukkan kepala saat berhadapan dengan mereka bisa-bisa makin membuat mereka merasa berkuasa atas dirimu.Hal yang kagak kalah penting ketika berhadapan dengan orang yang senang mendominasi adalah dengan selalu berusaha untuk mengatakan sejelas mungkin apepun yang dikomunikasikannye. Dengan begitu, akan memudahkan mereka untuk memahami maksud kite, dan dijamin mereka kagak akan tanya-tanya melulu. Kemudian kite usahakan untuk selalu berpikiran logis, dan masuk akal. Saat menghadapi mereka, jangan sampai kamu dikendalikan oleh emosi yang bisa-bisa menjatuhkan dirimu. Dengan berusaha untuk berpikiran logis akan mencegahmu untuk melakukan hal yang kagak-kagak. Berikutnye, ada baiknye untuk kite kagak berpikiran terlalu jauh tentang mereka. Dengan memikirkan yang tidak-tidak, nyatanye hanya akan menyiutkan nyalimu saat berhadapan dengan mereka. Kamu harus tetap fokus, dan berusaha untuk berpikir positif agar semuanye terasa mudah.


Ada sêjumlah hal nyang bisa êluh lakuin buat ngêja ati ngêrasa lêbih antêng wayah idup dèwèkan. Ontong kêbangêtan sêdih karna idup dèwèkan. Justru dèwèk-dèwèk onoh ada ruang nyang bisa ngêhadirin kêbèbasan. Pêrtamè, pokuslah pada hal-hal nyng bisa êluh kêndaliin. Dêngan bêgonoh, êluh bisa lêbih lapang dalêm ngênikmatin waktu nyang ada. Kêdua, daripada têrus ngêratapin nasib atau kêlêlêp dalêm kêsêdihan, mênding pakè ènèrgi ama waktuluh buat hal nyang êluh dêmên. Kêtiga, dèwèkan bukan sêsuatu nyang kudu dihindarin. Mungkin ênih èmang waktunyah buat jonjon ama ngêjauh dari sêmuah kêrèpotan nyang ada. Kêêmpat, sêdih karna idup dèwèkan bisa dioptimalin buat ngasoh.  Kêlima, wayah kêsêdihan datêng, têrima dan bagènin onoh ngalir. Sêtêlah onoh, coba lakuin hal-hal nyang bisa ngêja atiluh lêbih antêng ama kêrasan.


Elu pernah liat tumpukan kotoran hewan kurban? Gimane perasaan elu? Aye pernah liat dan jijik bener sama entu kotoran. Pas Hari Raya Idul Adha, adek-adek sodaranye aye pengen ngeliat penyembelihan hewan kurban. Akhirnye aye pun nurutin kemauan mereka buat liat. Nah pas sampe sono, aye langsung disuguhin sama pemandangan yang bener-bener bikin aye jijik dan mau muntah. Elu tau kagak ape yang bikin aye jijik sampe mau muntah? Aye ngeliat tumpukan kotoran sapi yang bener-bener banyak setumpuk dan baunye bener-bener parah. Wajar aje kan aye jijik bener sama entu kotoran hewan dan bahkan ngerasa mual pengen muntah saking jijik dan baunye? Nah makanye elu kalo mau liat hewan kurban, kudu siapin mental ye biar kagak mual dan jijik karena kotorannye.


Pegi ke mana aja kalo tempat umum sering kepikiran kalo mau kencing. Jijik kalo di tempat umum wecehnya duduk. Setiap ke mana-mana selalu ngusahain dulu sebelomnya nyari weseh yang jongkok. Soalnya, pernah denger atawa baca orang yang kena penyakit kelamin gara-gara ketepanya dari weseh duduk. Pas pereksa, dokternya udah nyangka yang jelek. Ngiranya jia kena penyakit itu lantaran ketularan dari orang laen. Padahal, jia kagak pernah berubungan ama orang. Ternyata, dari weseh duduk. Jadinya, tiap kepaksa dapetnya weseh dulu, sebelom kencing pasti repot bersihin dulu. Diguyur pake aer ngalir, abis itu dielap pake tisu. Kalo udah kering, tempat duduknya dilapisin tisu lagi. Soalnya, kita kagak tau orang yang di situ sebelom kita itu orangnya jorok apa resik.


Bejibun pasangan yang udeh pade nikah, pade menanti kehadirannye seorang buah hati. Namun ternyata kagak semua orang bisa cepet langsung dapet keturunan, ada bejibun pasangan yang diuji kesabarannye untuk menantikan momen ntu sampe bertahun-tahun. Tapi ya ntu die kite sebagai manusia kaga boleh gampang nyerah, kita harus melakukan berbagai macem usaha. Yang penting usaha yang kite tempuh ntu halal jalannye. Sewaktu ntu die udeh berbagai macem cara periksa ke dokter kandungan, minumin macem-macem vitamin sampe akhirnye minumin juga yang herbal-herbal. Siape sangka setelah penantian panjang, doa, dan usaha akhirnye Allah memberikan apa yang dinanti nanti kedua pasangan ntu, mereka kaget karena udah pasrah banget, ternyata pas telat haid di tespack hasilnye positif.


Ora ada nyang pèngèn pêrcêrèan abis pêrkawinan, tapi ora sêmuah pêrkawinan bisa dipêrtahanin ampè maut ngêmisahin. Pêrcêrèan orang tua bisa ninggalin luka ama kêsêdihan dalêm diri bocah-bocah nyang ditinggalin, bahkan luka ama kêsêdihan nyang dialamin bocah-bocah mungkin ajah bakal têrus dibawanyah ampè dèwasa. Mêski udah bêpisah, status baba ama ênyak ora bêrobah bagi bocah-bocah sêhingga baba ama ênyak kudu têtêp ngêjalin kêkêrabatan antara mêrèka bêdua dan antara mêrèka ama bocah-bocah. Kêilangan salah atu pêran orang tua ngêja mêrèka kêlimpungan, mangka jadilah pêran nyang mênurut mêrèka ilang. Pêran onoh pênting buat bêkêl bocah-bocah sêbagè pigur atau nyang bisa ngêbantu mêrèka ngadêpin kêidupan dèwasanyah.


Aye entu biasa ngeliat toilet yang bersih. Walaupun toilet di rumah aye biasa aje, tapi bersih. Pun toilet di kampus aye. Nah tapi pas waktu entu, aye kemping bareng tante dan sepupu-sepupunye aye. Nah karena udaranye dingin, aye pun jadi kepengen buang aer kecil. Terus akhirnye aye ke toilet. Nah pas nyampe toiletnye, aye langsung agak jijik karena ade bercak-bercak item di beberape tempat. Tapi karena aye udeh kebelet bener, aye pun terpaksa tetep make entu toilet. Sebelom aye make entu toilet, aye sirem berkali-kali dan sikat dikit-dikit. Terus akhirnye, baru deh aye make entu toilet jorok walaupun sebenrnye aye jijik.


Prosès bêrkabung bisa ngêmicu banyak èmosi nyang ora kêduga. Tapi, rasa sakit dari kêsêdihan êluh ora bakal ilang lêbih gasik kalo êluh ngabèinnyah. Faktanyah, nyoba ngêlakuin onoh tibang bakal ngêja mangkin buruk kêadaan dalêm jangka panjang. Supaya bisa nêmuin cara bêrdamèi ama keilangan, êluh kudu sêcara aktip ngadêpin rasa sakit onoh. Atu-atunyah obat buat kêsêdihan adalah bêrduka. Bêrduka ênih ngêdantain pêgimana awak ama èmosional sêsêorang nanggêpin têradêp kêjadian nyang ora ènak atau rasa ditinggalin. Banyak nyang nganggêp kêsêdihan biasanyah liwat bêbêrapah tahapan, kèk pênyangkalan, kêmarahan, tawar-ngênawar, dèprèsi, ama pênêrimaan. Tapi, banyak orang ngênêmuin bahwa kêsêdihan sêudah kêmatian orang nyang dicintain ampir ora bisa diprèdiksi. Jadi, nikmatin ajah dulu prosès bêrkabung wayah êni.


Elu pernah ngalamin hal yang nyedihin karena kudu pisah sama temen karena die udeh meninggal? Aye pernah. Kayaknye entu pas aye kuliah semester 6. Pas aye denger kabar temen deket aye selama sepuluh taon udeh meninggal, jelas aje aye nangis kejer pas entu. Tapi sebenernye, pas nangis aye agak bingung, kenape aye bisa sesedih ini pas temen aye meninggal? Nah ternyata emang wajar aje, kite bisa sedih pas ada orang meninggal, apelagi kalo entu orang akrab sama kite. Pas entu, kite ngerasa kehilangan dan kudu berpisah selamanye sama entu orang yang akrab sama kite. Nah, tentu aje emosi sedih bakalan ade di kite. Bahkan ada kalanye muncul perasaan bersalah yang bikin kite makin sedih. Pas entu aye ngerasa bersalah karena nurutin kemauann temennye aye buat kagak ngejenguknye. Aye seharusnye ngejenguk die walaupun die kagak mau. Kematian temen aye bener-bener jadi perpisahan yang paling nyedihin dalem idup aye.


Tragèdi bêncana alam èmang ora tibang bêdampak pada kêsèhatan pisik, tapi juga mèntal. Ora sêdikit orang nyang ngalamin troma sêudah ngêjadi korban bêncana alam, têrmasup bocah-bocah. Olèh karna onoh, sêlain ngasih bantuan kêsèhatan sêcara pisik, dipêrluin juga pênanganan buat kêsèhatan mèntal para korban bêncana alam. Êluh bisa ngajak bocah-bocah buat ngabisin waktu barêng kêluarga atau orang têrdêkêt. Hal onoh bisa ningkatin pêrasaan aman ama ngasih kêsêmpatan nyang bêrmanpaat buat ngomong dan bêrbagi. Sêlaèn onoh, bocah-bocah kudu dibatêsin paparan kontèn tipi ama mèdia sosial têntang bêncana alam nyang nimpanyah. Hal onoh dilakuin karna paparan bêrulang têrkait inpormasi ngêriin nyang intèns bisa ningkatin rasa troma mêrèka.


Pêran orang tua amat pênting supaya bocah kêhindar dari pêrundungan. Upaya nyang bisa dilakuin pêranti ngatasin pêrundungan ngêliputin program pêncêgahan liwat kêluarga, yakni dêngan ningkatin kêtahanan kêluarga ama ngêrosain pola pêngasuhan. Caranyah sêbagè bêrikut. Pêrtama, nanêmin pontên kêpada sêsama. Kêdua, ngasih lingkungan nyang pênuh kasih sayang sêjak dini dêngan ngêliatin cara bêintêrakasi antêranggota kêluarga. Kêtiga, ngêbangun rasa pêrcaya diri bocah, mupuk kêbêranian ama kêtêgêsan bocah, sêrta bêsosialiasi. Kêêmpat, ngajarin ètika têradêp sêsama (numbuhin kêopènan ama sikap ngêhargain), kasih têgoran nyang ngêdidik kalu bocah ngêlakuin kêsalahan. Kêlima, dampingin bocah dalêm nyêrêp inpormasi utamanyah dari mèdia tipi, intêrnèt, ama mèdia èlèktronik laènnyah.


Untuk mengatasi rasa takut tertekan/diancam/intimidasi, kite bisa membuat daftar prestasi kite. Luangkan waktu sejenak untuk merenungkan semua hal baik yang udeh kite raih. Mengingat hal-hal ntu bisa mengingkatkan kepercayaan diri, dan membuat kite merasa lebih nyaman saat berbincang dengan orang lain. Buat daftar seperti nilai bagus, promosi, penghargaan, dan ulasan positif dari teman sekelas, atau rekan kerja. Tetapkan tujuan jangka pendek, dan capailah. Satu cara cepat untuk membangun kepercayaan diri adalah dengan menetapkan tujuan yang bisa dicapai lalu menyelesaikannye. Tetapkan hal-hal sederhana misalnye pergi ke pusat kebugaran sepulang kerja, atau belajar selama satu jam sepulang sekolah. Jika kite udeh memiliki kepercayaan diri karena berhasil menyelesaikan tugas-tugas kecil, kite bakal lebih yakin untuk menyelesaikan kewajiban yang lebih sulit.


Udeh bosen banget aye mah kalo dipikir-pikir ama tikus, karna kaga demen bebenah di rumah tuh pasti ada tikus. Mana tikusnye tuh segede-gede gaban, jadi kan serem kalo ampe masuk rumah. Pokoknye tuh kite jangan ampe nyimpen sampah di dalem rumah trus juga nyimpen barang-barang nyang kaga kepake. Pasti tikus tuh langsung besarang kalo udeh liat tumpukan barang-barang kaga kepake. Kan namanye barang numpuk tuh kaga keliatan ye, tau-tau bau kotorannye ambreng-ambrengan. Apalagi kalo baru berak, tikus tuh baunya bener-bener semerbak dah kotorannye. Mangkanye ampe sekarang tuh demdem banget ama tikus karna joroknye tuh kaga ketolong, bisa ampe eneg kite liatnye.


Rumah tuh tiap hari rame, malah kalah dah pas lebaran juga. Rumah rame bukan ama sodar doang, tapi juga ama kerabat aye ama suami. Waduh semua tuh seneng banget soalnye pan banyaj juga nyang belon rumah tangga jadi kaga nyangka aja gitu. Rame orang juga jadi berkah, tiap tamu tuh oasti bawa makanan ama kado buat anak aye, jadi banyak nyang kaga perlu dibeli. Makanan juga berlimpah ruah, buat nyediain tamu juga kaga bakal abis. Bener-bener seneng dah selaen pada nengok juga ajang buat silahturahmi, semua temen sekola nyang udeh jarang ketemu juga bela-belain dateng tuh buat liat anak aye.


Sêorang pêngêndara montor dari arah Sêmarang nyoba nêrobos kêndaraan nyang kêjêbak macêt di jalur Sêmarang–Solo. Montor onoh ngambil lajur kanan ampir ngêliwatin garis marka. Têrnyata, dari arah bêlawanan, ngêlintas sêbuah truk. Malangnyah, sêtang montor kanan nyènggol awak truk sêhingga montornyah olèng. Korban ngalamin luka di bagian kêpala akibat kêbêntur aspal. Wayah diangkat kê pinggir jalan ama warga sêkitar, korban dalêm kondisi pingsan ama ora makè hèlm. Kêmudian datêng sêorang polisi nyampêrin warga nyang duduk di sêbêrang lokasi kêjadian. "Maap, Bapak. Ada nyang tau atau ngêliat kêjadian kêcêlakaan tadi?" tanya polisi sêmbari bêrsiap nyatêt sêsuatu di buku nyang dibawanyah. Anèhnyah, ora ada satu go dari mêrèka ngêjawab kalu mêrèka ngêliat kêjadian onoh. Usut punya usut, têrnyata mêrèka ogah bêurusan ama polisi, apahlagi kalu kasusnyah ampè pêngadilan.


Pênyakit jantung mêrupakan salah atu pênyakit nyang ngêjadi pênyêbab kêmatian têrtinggi di sêluruh dunia. Salah atu nyang umum têrjadi dan kudu diwaspadain adalah kondisi gagal jantung. Nah, kalu udah diponis gagal jantung, hal apah baè nyang bisa kita lakuin buat têrus ngêjaga kêsèhatan jantung? Pêrtama, têtêp kontrol ama bêrobat kê doktêr sêcara rutin. Kêdua, têrus konsumsi obat sêcara bêrkêlanjutan. Ontong sampè bêrênti konsumsi obat-obatan nyang dianjurin doktêr. Kêtiga, pastiin têtêp ada aktipitas pisik kayak olahraga. Tapi, olahraga nyang dipilih sêbaèknyah dikonsultasiin dulu ama doktêr. Olahraga nyang sesuè tumannyah ora kêbangêtan butuh aktipitas pisik nyang bêrat, misalnyah jalan, bêrênang, ama bêsêpèdah.


Nyang namenye makanan dibiarin di suhu ruang, emang kudu jadi peratian lebih, sih, soalnye suhu enih bikin bakteri cepet tumbuh di makanan nyang dibiarin gitu aje, walopun ditaro di wadah nyang tetutup. Kalo sengaje ato kagak sengaje ninggalin makanan di luar kulkas beginih, kudu siap-siap pas dibuke wadahnye bakal disambut ame jamur warne putih ato bahkan ijo-ijo nyang nyelimutin ntu makanan. Bau busuknye, kalo ude beginih, buset, dah. ntu bulu idung kalo bise merinding, mah, bediri semuenye. Udeh gituh, teksturnye nyang lembek-lembek beraer bikin kite, nyang ngeberesin, kudu pake sarung tangan biar kagak nyentuh langsung dan baunye nempel di tangan. Terus, baenye, kalo beginih mending langsung buang jaoh-jaoh, jan di tong sampah nyang ade di ruangan ntu lagih.


Orang yang trauma tenggelam kagak bisa memaksa untuk mendekat pada air. Pada dasarnye orang yang trauma tenggelam dengan yang namanye air, timbul rasa takut itu dikarenakan masalah yang mereka alami trauma tenggelam yang mereka lihat, mungkin mereka pernaah melihat temennye tenggelam, atau mungkin mereka sendiri yang pernah mengalaminye. Pertama-tama mungkin orang yang trauma tenggelam bisa aje diajak main ke water park terdekat rumah dengan ntu mereka bakal merasa nyaman dengan yang namanye air, di pikiran mereka pasti muncul rasa nyaman dalam diri mereka. Orang yang trauma tenggelam bisa diajak ke kolam  air dekat rumah dengan membawa benda yang tahan air, atau orang yang trauma tenggelam bis dibelikannye mainan air tapi ingat ketika di kolam air jangan diajak ke kolam yang kedalamannye lebih dari tubuhnye, cukup di kolam kecil aje yang bejibun orang seumuran mereka.


Setaonan lalu aye resmi jadi bin dari lelaki nyang ude 8 tahun aye kenal. Kite baru aje deket dari ampir 5 tahun ngenal. kisah kite sebelom nikah mulus kagak ade hambatan walao kaga gampang LDR selame 3 tahun lantaran kite nempuh studi S1 di kampus nyang beda kote ampe tiba saatnye kite barengan lulus, orang tua aye mulai ndesek aye buat cepet nikah. Tentu aje aye seneng kalo orang tua aye ngijinin buat cepet nikah. Apelagi ame lelaki pilihan aye ndiri. Tapi pegimane ame die nyang waktu ntu baru 24 taon?, nyang bikin puyeng orang tuanye cuman bakal ngerestuin nikah di usie umur 27 tahun.  Nyang artinye, kalo aye pengen nikah ame die, aye kudu  nunggu 3 taon lagi. Nyang aye ude jawaban kalo orang tua aye sama sekali kagak kepengen anak perawannye kelamaan didiemin kagak dinikahin.


Sêorang siswi SD di Ambon ngaku bahwa diah ampir diculik dua orang lanang bêtopèng wayah kêluar dari sêbuah swalayan di dêkêt RS Hative di kawasan Passo, Ambon, pada Sêlasa, 10 Oktobêr 2023 siang. CT ngaku wayah onoh diah disampêrin dua lanang bêtopeng nyang langsung ngêbêkêp mulut ama wajah korban makè sêlampè. Tapi, pas mao dibawa, CT ngaku bahwa sêorang warga langsung datêng nulungin ama ngêhajar dua lanang bêtopeng onoh ampè mêrèka mèrad. Wayah dipêrèksa polisi, têrnyata CT ngaku kalu ora ada dua lanang bêtopèng nyang bêusaha nyuliknyah pas kêluar dari sêbuah swalayan di kawasan Passo, Ambon. CT sêngaja ngarang cêrita kalu diah udah ngêjadi korban pênculikan dua lanang bêtopeng karna ngêri diomèlin orang tuanyah. CT kêluar buat kêtêmu têmênnyah. Karna kêbangêtan lama, diah êmbung pulang karna ngêri diomèlin sêhingga diah ngarang cêrita onoh sêbagè alêsan kêpada nyai ama kêluarganyah.


Nyak juga kaga nyangka dengan perubahan aye, teryata hal nyang die ajarin dari kecil tuh manfaatnye gede. Malah nih kalo si bontot minta sesuatu pan kadang kaga ngerti ye, emang watak die tuh beda ama aye nyang lebih nurut. Aye suka ngalah buat kasih duit tabungan aye ke Nyak buat beli barang nyang si bontot mau. Muka Nyak emang kaga tega sih, cuma kalo udeeh punya duit tuh Nyak pasti ganti, nah dengan begitu juga Nyak ngajarin aye buat tepatin janji. Kaga nyangka ye, dari nyang awalnye seneng beli barang sendiri dari hasil tabungan teryata manfaat nyang didapet juga banyak.


Prosêdur buat nuntut sêcara pidana têradêp pêrbuatan pêngancêman liwat pêsên WhatsApp sêcara sêdêrhana bisa didantain sêbagè bêrikut. Êluh sêbagè korban pêngancêman liwat kuasa hukum nyaba langsung buat ngêja laporan kêjadian kêpada pênyidik Polri pada unit kêjahatan sibêr atau kêpada penyidik PPNS (Pêjabat Pêgawai Nêgêri Sipil) pada Subdirèktorat Pênyidikan dan Penindakan, Kêmêntêrian Komunikasi dan Informatika. Sêlanjutnyah, pênyidik bakal ngêlakuin pênyêlidikan nyang bisa dilanjutin dêngan prosès pênyidikan atas kasus bêrsangkutan Hukum Acara Pidana ama kêtêntuan dalêm UU ITE. Sêudah prosès pênyidikan sêlêsè, bêrkas pêrkara ama pênyidik bakal dilimpahin kêpada pênuntut umum pêranti dilakuin pênuntutan di muka pêngadilan. Kalu nyang ngêlakuin pênyidikan adalah PPNS, mangka hasil pênyidikannyah disampèin kêpada pênuntut umum liwat pênyidik Polri.


Ada orang mau beranak, yang dari awal bunting udah niat duluan pengennya pas beranak dioperasi sesar. Jia takut beranak normal, katanya takut robek kayak orang-orang pas kencing sakit. Waktu dipereksa dokter, ngepas banget bayinya kudu dikeluarin sebelom waktunya, jadi kudu disesar. Pas udah deket hari operasi, jia kepikiran beneran berani apa kagak di ruang operasi nanti. Pas udah harinya, jia makin kepikiran, apalagi dokter bilang, suami kagak bisa ikut nemenin di ruangan. Jia gementer, badannya ngerengked ampe pada anyep. Pas semua alat ditempelin di badannya, jia mangkin ngeri. Di ruang operasi jia sadar, soalnya cuma bagian perut ampe bawah aja yang dibius. Jadi, jia tau keadaan ruangan operasi itu. Suasana kayak gitu bikin jia makin ketakutan. Keluar dari kamar operasi, badannya pada anyep semua. Untungnya, emak ama anaknya selamet.


Untuk menceritakan ini memoriku harus kembali ke masa-masa 20 tahun silam. Masa-masa dimane seorang anak yang begitu lucu nan polos harus mengalami berbagai tekanan psikologis. Aku memang terlahir kagak secantik kawan-kawanku. Aku terlahir dengan kulit yang gelap, rambut keriting, dan hidung yang kagak begitu mancung. Namun aku begitu lucu dan pintar, aku selalu ingin belajar dan mencari hal-hal baru. Kedua orangtuaku juga sangat menyayangiku, mereka selalu mendidikku dengan kasih sayang dan penuh perhatian. Aku juga punya bejibun teman yang selalu mengajakku bermain bersama.Tapi kagak selamanye masa kecilku itu menyenangkan, banyak susahnye dari pada senangnye. Banyak sekali yang menghina fisikku yang tak secantik teman-temanku ini. Mereka memanggilku siluman, anak jelek, si black, monyet, dan sebagainya yang jika diingat akan membuat hatiku sangat sakit. Tapi, untungnye dulu aku masih polos dan lugu. Segala hujatan serta hinaan dari mereka selalu aku abaikan.


Isu SARA selalu menjadi hal yang sensitif di Indonesia. Bejibun kasus yang kemudian diseret ke isu SARA. Menurut hasil survei Lembaga Ilmu Pengetahuan Indonesia (LIPI) menyatakan, isu Suku, Agama, Ras, dan Antargolongan (SARA) menjadi ancaman besar Pemilu 2019. Peneliti LIPI Syarif Hidayat mengatakan, isu SARA menjadi besar karena dikapitalisasi dan dimanipulasi elite politik. Survei ntu dilakukannye oleh Pusat Penelitian Politik (P2P) LIPI pada April-Juli 2018. Survei ini melibatkan 145 ahli politik, ekonomi, sosial budaya dan hankam. Survei P2P LIPI ini menggunakan teknik non-probability sampling dengan teknik purposive sampling. Penelitian tidak bertujuan menggeneralisasi pandangan. SARA adalah isu yang berpotensi memecah belah masyarakat yang bersifat majemuk seperti di Indonesia.


Elu pernah liat tumpukan kotoran hewan kurban? Gimane perasaan elu? Aye pernah liat dan jijik bener sama entu kotoran. Pas Hari Raya Idul Adha, adek-adek sodaranye aye pengen ngeliat penyembelihan hewan kurban. Akhirnye aye pun nurutin kemauan mereka buat liat. Nah pas sampe sono, aye langsung disuguhin sama pemandangan yang bener-bener bikin aye jijik dan mau muntah. Elu tau kagak ape yang bikin aye jijik sampe mau muntah? Aye ngeliat tumpukan kotoran sapi yang bener-bener banyak setumpuk dan baunye bener-bener parah. Wajar aje kan aye jijik bener sama entu kotoran hewan dan bahkan ngerasa mual pengen muntah saking jijik dan baunye?


Jika anak kite malu-malu biasanye ntu diawal aje kaga bakal lama, tapinye ape bila hal ntu tersebut berlangsung lama, terus menerus, bahkan sampai bocah ntu menghindari kontak mata dengan orang lain, selalu bersembunyi di belakang orang tua, adanye rasa gemetar, gugup bahkan cemas saat masuk ke lingkungan baru, maka sebaiknye ntu orang tua segera mengatasi hal ntu tersebut agar kagak berdampak buruk terhadap perkembangan anak di masa depan. Ada beberape faktor penyebab anak menjadi pemalu, diantaranye ntu pola asuh orang tua, orang tua yang sering mengkritik anak, mengekang, kurang memberikan kesempatan kepada anak untuk bereksplorasi, sering melarang anak karena terlalu khawatir, atau orang tua yang sangat over protective terhadap anak, tanpa disadari akan membatasi ruang gerak anak dan membatasi kesempatan anak untuk belajar, dan berinteraksi dengan lingkungan, sehingga cenderung membentuk kepribadian introvert (menutup diri).


Unipêrsitas Malikussaleh ngirimin tim rèlawan dari Program Studi Psikologi kê lokasi banjir bandang Kabupatèn Acèh Têngah lada Sabtu, 16 Mêi 2020. Tim ênih têrdiri atas dosèn ama sêjumlah mahasiswa tingkat akhir. Tim ênih diturunin kê lokasi bêncana pêranti ngêbantu pênanganan pascabanjir têrkait mèntal ama psikologis para korban. Bêbêrapah korban tumannyah bakal ngalamin Post Traumatic Stress Disorder (PTSD), yakni sêbuah kondisi gangguan kêsèhatan mèntal akibat pêristiwa nyang ngêriin, nyang dalêm hal ênih adalah bêncana alam banjir. Program pêmulihan troma sêpêrti ênih adalah bagian dari kêgiatan pêngabdian kêpada masarakat nyang udah bêbêrapah kali dilaksanin ama Prodi Psikologi FK Unimal liwat Unit Layanan Psikologi.


Elu udeh pernah ngerasain seneng karena elu berhasil nemuin barang? Kalo aye sih pernah, pas nyari tas badogan buat bekel. Buat bisa nemuin entu tas badogan, tentunye aye berusaha semaksimal mungkin buat nyarinye kan? Aye waktu entu berusaha nyarinye mulai dari bongkar lemari, pindah tempat ke sono dan ke sini, nunduk ke kolong tangga buat ngubek-ngubek keranjang tas belanja, dan bahkan kudu ngabisin waktu berjam-jam. Setelah beberape waktu, aye terus-terusan berusaha nyari entu tas badogan, terus akhirnye entu barang ketemu, pastinye aye ngerasa seneng bener lah! Nah ternyata katanye wajar aje kalo aye ngerasa seneng setelah berhasil nemuin barang yang aye cari. Soalnye aye kan ngerasa usaha aye buat nyari entu tas badogan kagak sia-sia, aye berhasil nemuin entu barang, aye bisa make entu barang, aye ngedapetin tujuan usaha aye yaitu nemuin entu barang, dan berhasil ngehadepin beragam kesulitan buat nyari entu barang. Intinye, aye bener-bener lega dan seneng bener deh pas entu karena udeh berhasil nemuin tas badogan yang aye cari!


Macam alasan pengajuan cerai di indonesia, Salah satu pihak (suami atau istri) melakukan perbuatan zina, atau menjadi penjudi, atau menjadi pemabuk, pemadat, atau hal lainnya yang sukar untuk disembuhkan.
Salah satu pihak (suami atau istri) Salah satu pihak meninggalkan pihak lain selama 2 (dua) tahun berturut-turut tanpa izin pihak lain dan tanpa alasan yang sah atau lantaran hal lain diluar kemampuannya;
Salah satu pihak (suami atau istri) mendapat hukuman penjara 5 (lima) tahun atau hukuman yang lebih berat setelah perkawinan berlangsung;
Salah satu pihak (suami atau istri) melakukan kekejaman atau penganiayaan berat yang membahayakan pihak yang lain;
Salah satu pihak (suami atau istri) mendapat cacat badan atau penyakit dengan akibat tidak dapat menjalankan kewajibannya sebagai suami/isteri,


Kena rundungan bise bikin korbannye traumatis ame banyak hal ampe-ampe micu gangguan kecemasan. Kalo udeh kena bully, si korban bise ngalamin stress, depresi, gangguan gegares, bahkan ampe mikir mao bunuh diri. Nyang bikin meweknye lagi, korban sering bangat kagak cerite-cerite kalo abis kena rundungan, gegara, biasanye, bingung mao luapin ke siape, bise juge malu gegara jadi korban penindasan, ato nganggep ntu sebage aib nyang kagak kudu dibeberin ke mane bae. Mendem pengalaman buruk enih bise bikin tetekan, sedi, marah, ame jadi susah ngontrol perilaku dan emosi ndiri. Epek penindasan emang kagak maen-maen. Enoh hormon stres korban bise ningkat tinggi nyang bikin dampak jelek ke pisik ame mentalnye.


Buat orang nyang biasa berangkat kaga tepat waktu ya mesti di rubah dah apalagi kalo udeh kerja di daerah Jakarta. Dari pada kena marah karna sering kesiangan mending kite jalan lebih awal. Soalnye kalo berangkat buru-buru tuh kaga enak, pasti ada aje hambatannye. Berangkat buru-buru tuh pasti ada aje nyang ketinggalan. Udah gitu kalo berangkat kaga buru-buru juga bisa tenang sarapannye, trus kalo ada sesuatu nyang terjadi di jalanan kite tetep bis tepat waktu. Pokoknye kite mesti pinter-pinter cari cara dah biar kite kaga kena macet mulu di jalan. Nah, makin pagi kitw berangkat tuh biasanye kaga terlalu macet, cuma kalo mepet jam masuk kantor pasti langsung dah tuh kacetannye membludak.


Ada abang-abang yang lagi di rumah ama bininya. Waktu itu lagi musim kopit. Pas sore tiba-tiba aja jia ngerasa badannya kagak enak. Bininya megang tangan, tengkuk leher, kaki, semua badannya udah basah keringet, cuman anyep banget. Jia bilang ama bininya, kalo dadanya juga berasa nyesek, napas ngos-ngosan, ama jantung bedebar banget. Pas jia bilang jantung bedebar, bininya langsung pegang dada lakninya itu. Ternyata, emang berasa banget jantungnya itu bedebar. Waktu itu jadi panik bedua, terus tetep mikir yang baek aja. Mikirnya itu cuman masup angina biasa. Bininya coba ngerokin ama mijitin. Udah mendingan, cuman dikit. Terus si abang itu keliatan aneg. Ngeliat tasbeh kaya ngerasa kehibur. Bininya udah ngeri aja, kuatir lakinya kena kopit. 10 menitan lebih akhirnya smeua yang dirasain abang itu redaan juga.


Wila entu kagak gampang takut. Die berani sama banyak hal. Satu hal yang bikin Wila takut, ya entu setan. Nah temen-temennye tau hal entu. Mereka nganggep ketakutannye Wila entu seru buat dijadiin bahan bikin surprise pas ulang tahunnye Wila yang ke-17. Mereka pun udeh nyusun rencananye. Kebetulan enyak dan empoknye Wila entu kerja dan baru sampe rumah pas udeu malem. Mereka udeh ijin buay bikinin surprise ulang tahunnye Wila di rumah. Enyak dan empoknye Wila pun setuju-setuju aje. Jadi salah satu temennye Wila tugasnye ngulur waktu Wila balik ke rumah, nah yang laennye nyiapin prank. Terus pas Wila udeh sampe rumah dan buka pintunye, Wila kaget bener karena ade kuntilanak di depannye, yang merupakan kerjaan prank temen-temennyem Asmanye Wila pun kambuh karena kaget sama entu prank. Nyok deh kalo mau kasih prank, jangan yang bikin orang terlalu panik dan kaget soalnye bisa berbahaya!


Rudi baru sadar kalu dirinyah salah masup kê jamban wadon wayah diah udah bêrada di dalêm salah atu jamban. Wayah udah jongkok, diah ngêdêngêr suara wadon. Kêringêt dingin langsung kêluar. Rudi tibang bisa mênêng tanpa suara. Mêski diah udah sêlêsè bèrak, Rudi ora bêrani keluar. Diah ngêri kêtauan. Jadilah diah nunggu di dalêm sêmbari ngarêp di luar ora ada wadon. Tapi, arêpannyah sia-sia. Pintu jamban Rudi digêdor. "Èh, nyang di dalêm, gasik napah. Gantian!" gêgêrawak sêorang wadon. Rudi tibang mênêng ama têtêp bêrtahan di dalêm jamban. "Kalu dijawab bisa bêrabè, apahlagi kalu kêluar. Bisa dikira Rudi mao ngintè pula nanti," kata Rudi dalêm ati. Ampè akhirnyah, jamban sêpi dan Rudi bisa kêluar tanpa kêtauan.


Abis kena kejadian 2 kali ditodong senjata, aye sempet trauma tuh beberapa bulan kaga berani naek angkot. Selama ini aye dianter jemput kalo ga nebeng ama temen nyang searah. Tapi makin lama juga aye makin biasa aje kan udeh lupa juga kejadiannye karna udeh lama juga. Waktu itu aye pulang berdua temen tuh, naek angkot rada sore karna abis ikut ekskul. Pas nyampe angkot ada bapak-bapak udeh naek duluan. Pas kite naek, si bapaknye tuh senyum-senyum, ya kite kaga curiga ape-ape awalnye. Cuma tuh si bapak kok ngeliatin kite kaga wajar ampe kite risih.  Lama-lama kite juga takut trus perasaan udeh mulai kaga enak, teryata bener aja, pas si bapak pindahin tasnye die nunjukin alat kelamin die ke kite sambil ketawa.


Taun 2019 rêsmi bêganti ngêjadi 2020. Suara kêmbang api nyang kêdêngêr ramè mangkin samar bêganti amè ujan nyang mangkin dêrês. Tika, ngabisin malêm taun baru di rumah ajah. Têrus, sêkitar jêm 05.00, Tika kêbangun karna gêntèng pangkèngnyah bocor. Ora bisa molor lagi, diah pun ngêlongok kê jêndèla. Rupanyah aèr udah mangkin tinggi. Listrik modar, aèr go tibang kêsisa di tandon. Pas mao mandi, Tika kêingêt bahwa diah lagi mènstruasi. Dêngan kondisi bêgonoh, Tika mutusin ora jadi mandi, tapi tibang ganti pêmbalut. Bèsoknyah, sêudah banjir surut ama listrik kêmbali nyala, Tika langsung puas-puasin mandi dah. Bukan onoh ajah, abis mandi, diah kê swalayan buat bêli aèr galon, jaga-jaga kalu listrik modar lagi.


Kalo menurut cerita dari anak kos nyang ada di rumah Nyak aye, gempa tuh bikin die trauma. Soalnye kan gempa nyang die rasain tuh bener-bener gede, ampe buat jalan nyelametin diri aje susah. Saking getarannye tuh gede banget, apalagi rumah dah pada ancur dibuatnye. Mangkanye pas ada getaran sedikit aja udeh panik. Soalnye juga blom gencer banget tuh pemulihan ama bocah-bocah nyang udeh pernah ngerasain gempa. Pastinye kan ada rasa takut nyang bisa berkepanjangan kalo didiemin aje. Cuma nyang kaga gitu-gitu kaya buat nyembuhin trauma kayanya mah belom jadi perhatian penting. Kalo pun ade juga kaga diutamain, padahal kalo kite tau dampaknye tuh gede baanget.


Sewaktu sekolah menengah pertama, putih biru, aye punya sahabat deket banget, kebetulan rumah kite emang deketan juga, jadi hampir tiap hari temen aye main ke rumah aye ampe sore, nunggu emaknye pulang kerja. Ngegares bareng, tidur siang bareng, ngerjain pekerjaan rumah bareng, curhat segala macem. Suatu hari sore-sore die dateng ke rumah aye sambil nangis katanye enyak babenye mau cerai. Sebelumnye aye emang udeh sempet tau lagi kurang baik hubungan keluarganye lagi banyak masalah. Disitu aye gabisa ape-ape selain nenangin, dan malahan aye yang keikutan nangisnye sampe seru banget. Padahal harusnye aye bisa lebih tegar tapi kaga bisa, aye gatau perasaan die gimane. Tapi aye bangga sama die, sampe sekarang die masih jadi temen aye, die orang yang kuat, die membuktikan salah satu anak broken home tapi die kaga ancur.


Disekolahan aye dapet tuga dari Bu Guru tentang pelajaran biologi. Nah dipelajaran ntu aye disuruh nyari pupuk sekam tuh karna lagi bahas pertumbuhan taneman. Lega nih aye dengernye karna pasti Babeh tau belinye tuh di mane, akhirnye pas pilang langsung aje aye bilang ke Babeh buat minta tuh pupuk, kaga pake lama si Babeh langsung ngacir pake motornye. Pas pulang teryata kaga bawa ape-ape soalnye pada kosong, lah gimana yak aye pan perlu buat tugas. Kebeneran nih sekarang pan di toko online apa aje dijual, perkara bener apa kaga nanti nyang dibeli ya nyang penting bawa dulu dah. Akhirye pesen tuh trus dianterinnye pake gojek nyang sejam udeh nyampe, seneng banget sekarang ada toko online ape-ape jadi gampang.


Wayah pêrtama kali ngêliat kêcêlakaan di jalanan, hal pêrtama nyang kudu dilakuin adalah nyalain lampu hazard sêbêlon ngêdologin laju mobil. Têrus, parkirin mobil dêngan lokasi nyang rada jauh dari têmpat kêcêlakaan supaya êluh ama pênumpang di dalêm mobil têtêp sêlamêt. Sêlanjutnyah, sêbêlon ngêgêroin layanan darurat, pastiin kondisiluh ora panik supaya bisa nyêritain kêcêlakaan dêngan dêtail. Nulungin korban bolèh baè, tapi ontong ngêlakuin tindakan mèdis kalu êluh ora yakin. Sêbaèknyah nunggu tênaga ahli kêsèhatan datêng bè. Bêrikutnyah, wayah bantuan mèdis atau pihak bêrwajib udah datêng, kasih tau lokasi kêjadian ama lêtak korbannyah. Bisa juga sêbêlon kêjadian ngambil poto-poto korban supaya pas tênaga mèdis datêng bisè êluh kasih tau liwat poto. Têrakhir, ontong ngêri kalu diminta pihak kêpolisian ngêjadi saksi mata.


Pèrtigo bisa nongol sêcara ngêdadak dan têrjadi tibang sêsêkali, tapi juga bisa sêring kambuh. Sêlaèn nongolin sènsasi puyêng ama ênêk, pèrtigo juga bisa nyêbabin nistagmus atau pêrgêrakan mata nyang ora kêkêndali. Buat nyêgah pèrtigo kambuh, êluh juga bisa nyoba bêbêrapah tips bêrikut ênih. Pêrtama, hindarin kêbangêtan gancang bêdiri wayah bangun molor karna bisa ngêmicu kambuhnyah pèrtigo. Kêdua, tumanin duduk sêjênak sêbêlon bêranjak dari kasur abis bangun molor. Kêtiga, gêrakin kêpala sêcara pêlan ama baè-baè wayah bêraktipitas. Kêêmpat, hindarin olahraga nyang butuh gêrakan gancang, kèk baskèt atau bola têndang. Kêlima, bêrêntiin kêtumanan ngêrokok ama batêsin konsumsi minuman bêralkohol. Kêênêm, kurangin asupan garêm ama madangan bêrlêmak. Kêtujuh, kêcilin polumê suara atau musik wayah ngêgunain pênyuara kuping.


Aye udeh bayar belanjaan aye pake QR Code, tapi petugasnye ngeyel belom masuk dan mau liat buktinye. Aye tuh udeh sering belanja dan bayar pake QR Code, tapi kagak pernah tuh ade petugas yang mau liat buktinye. Soalnye mereka entu bisa cek dari sistemnye mereka, kenape aye kudu nunjukkin? Akhirnye aye nyerah bayar ulang karena mau buru-buru pulang, tapi mereka tetep kayak begitu. Terus tetep terulang, kagak ade notif di mereka dan kagak ade notif yang kesimpen di aye. Mereka kekeh mau liat bukti di hape aye. Jelas aje aye kesel. Akhirnye aye cari buktinye dan ketemu. Ternyate aye udeh bayar dua kali! Aye langsung marah ke mereka karena sistem eror, kerja mereka kagak bener, dan laennye. Nah elu kalo di posisinye aye, jangan mau-mau aje disuruh bayar dengan alesan belom masuk ye. Cek aje buktinye!


Sebagai pelajar kudunye belajar yang bener, kalo di sekolah kudu perhatiin kalo guru lagi ngejelasin materi. Nantinye di rumah diulang-ulang lagi ntu materi yang udeh dipelajarin biar pas ulangan kaga kaget lagi kaga bingung tapi jadinye gampang ngerjain soal-soalnye. Pasti rasanye girang banget dah kalo kita bisa ngerjain soal-soal ujiannye denger bener-bener. Jadi nantinye pas pembagian rapot nilainye kita bagus-bagus, dapet peringkat di kelas, dapet penghargaan dari sekolah, kitenye seneng orang tua kite juga seneng pastinye anaknye prestasinye bagus. Dan pastinye yang kite dapetin ntu semuanye hasil kerja keras kite sendiri tanpa nyontek dan sebagainye. Tentunye selain kite kegirangan kite harus bersyukur kepada Allah, karena tanpa izin Allah belum tentu kite bisa dapetin ntu semuanye.


Elu pernah liat atau bahkan ngalamin sendiri ketakutan buat bicara di depan umum karena demam panggung? Ade beberape gejala yang merupakan tanda dari demam panggung. Tapi ternyate, gejala-gejalanye entu agak beda sama fobia laennye. Bisanye, fobia entu jarang ngehambat keterampilan orang buat kerja. Nah tapinye, pas rasa panik satu enih timbul pas ngejelang tampil atau audisi atau intinye pas maju ke depan, ngomong di depan umum, atau jadi perhatian, ternyate bisa munculin beberape gejala-gejala, misalnye detak jantung, nadi, dan ritme napas jadi lebih cepet. Entu die sekilas deskripsi yang dialamin orang pas takut karena demam panggung. Kesian ye, kegiatannye jadi keganggu.


Beberape penyebab yang menjadi pemicu ketakutan akan kematian ini, ya ntu pengalaman masa lalu yang traumatis, baik yang dialami sendiri maupun melihat atau mendengar peristiwanye. Misalnye, seseorang dapat memiliki ketakutan ekstrem terhadap kematian apabila mereka pernah mengalami situasi yang mengancam nyawa atau hampir menyebabkan kematian, seperti bencana alam, kecelakaan, atau penyakit pada diri sendiri maupun orang terdekatnye. Mengalami kekhawatiran yang berlebihan mengenai kehidupan setelah mati karena kagak tahu apa yang akan terjadi saat ntu (dapat berkaitan dengan keagamaan atau hubungan spiritualitas). Pertambahan usia, memiliki gangguan kecemasan, masalah kesehatan pribadi dan orang terdekat. Beberape penyebab yang menjadi pemicu ketakutan akan kematian ini, ya ntu, pengalaman masa lalu yang traumatis, baik yang dialami sendiri maupun melihat atau mendengar peristiwanye.


Bagi setiap orang mendapatkan penghargaan merupakan suatu hal yang sangat di demenin atau bahkan sangat diharapkan. Setiap orang mereka yang sedang dalam proses berusaha untuk melakukan suatu hal yang baik mereka berjuang untuk dapat menyelesaikan tujuannye dan ngedapetin suatu penghargaan merupakan bentuk apresiasi dari segala usahanye. Jadi hal demikian emang paling ditunggu dan dinanti tentunye bagi setiap orang yang sedang dalam menjalani suatu proses. Untuk mendapatkan ntu semua tentunye bukan hal yang mudah, butuh usaha keras yang harus dijalanin demi ngedapetin penghargaan tersebut. Misalnye ni ye sebagai seorang pelajar waktu dulu aye melakukan segala cara dan upaya untuk mendapatkan hasil yang memuaskan saat ujian, untuk mendapatkan penghargaan di kelas yang biasa disebut dengan peringkat.


Tia baru mao paksin kalu didampingin lakinyah. Soalnyah, Tia amat ngêri ama jarum suntik. Kalu didampingin laki, sêoranyah kêngêrian Tia bisa sêdikit ilang. Tapi, nunggu jadwal lakinyah susah êmên karna rèpot ama gawèan di kantornyah. Buat cuti go susah karna gawèan lagi banyak-banyaknyah. Untung bulan dêpannyah Tia ama lakinyah sama-sama ada waktu lowong. Kêbênêran juga ada jadwal paksin ora jauh dari rumah. Pas ari paksinnyah, alhamdulillah antrèan rapi. Pêgawè nyang ngatur antrèan amat têgas ama ora sêdikit go lêngah ngawasin pêngunjung. Dari mulè ngêcèk kêsèhatan, antrèan suntik, ampè antrèan ambil kartu paksin bêjalan lancar. Mêski Tia awalnyah ngêri, alhamdulillah, bêrkat disêmangêtin lakinyah, pêrawat bêrhasil nyuntik lêngên Tia.


Saat liburan bulan puasa tiba, berarti udeh waktunye mau deket-deketnye puasa abis dan datenglah lebaran. Lebaran merupakannye momentu buat orang-orang yang pade punya kampung, buat mudik pergi ke kampung halaman ketemu keluarga besar yang udeh lama kaga dijumpai. Biasanye tiket bus, kereta, pesawat, dan akomodasi transportasi umum lainnye udeh pada diserbu jauh-jauh dari sebelum puasa, atau puncaknye ntu pas liburan bulan puasa. Udeh seneng Alhamdulillaah akhirnye dapet dah tuh tiket yang kite mau, eh sedih bener pas hari H harus jala  macetnye total, akhirnye kite telat, dan ketinggalan keretanye. Soalnye di stasiun juga rame banget orang-orang yang pade mau mudik.


Percis kayak depan kecengan, kalo depan temen juga awalnya malu banget. Kalo lagi ngumpul, ditahan dulu saban mau kentut. Kalo kagak langsung ngibrit buru-buru mabur ke kulem. Percis kayak lagi pdkt, ama temen juga di awal-awal kagak bisa langsung nunjukkin kentut gitu. Bisa-bisa pada mabur kagak mau temenan ama kita. Soalnya, itu kayak orang yang sembarangan ama kayak nyembarangin orang. Beda lagi kalo emang udah deket. Udah pada saling tau, bukan soal kagak ngehargain, cuman udah saling percaya ama temen. Beda, kalo ama temen yang baru, belom saling paham. Yang ada malah saling nilai yang kagak-kagak. Lagian, malu juga kalo belom tapi kenal malah udah sembarangan gitu.


Kosan Doel kagak ade kulkasnye. Makanye, die kalo makan ato minum ape-ape, kudunye sekali buka langsung abis biar kagak nyimpen-nyimpen dulu, terus baru dikonsumsi lagi. Soalnye, suhu ruangannye kagak stabil dan kagak bikin ntu makanan ato minuman jadi awet. Cuman, ade bae momen-momen Doel kelupaan buat ngabisin saking asiknye kerje. Apelagi kalo ude malem, bawaannye pen buru-buru kelarin kerjaan, ampe lupe kalo sebelonye ude beli susu dulu. Kek malem enih, nih. Kerja bari ditemenin susu emang asik, tapi kalo kerjaan udeh kelar, terus susunye belon abis, dan keburu molor di kasur, besokannye jadi kudu ngadepin kejadian nyebelin kek Doel enih. Pas lelongo, die ngeliat seonggok susu semalem, langsung ditenggak bae. Ye, jelas udeh busuk, soalnye kagak dimasupin ke kulkas. Untung nyang ketelen baru dikit, sisanye buru-buru Doel muntahin di kloset. Rasenye asem-asem anyep gituh mulutnye. Pas ngeliat juge, teksturnye ude lumayan ngentel gituh. Bari oek oek lagi, Doel buru-buru kumur-kumur make aer putih anget. Kagak lagi-lagi, dah, nyimpen-nyimpen makanan ame minuman kelewat malem ginih!


Waktu entu Alsa dan Orlando bakalan bulan madu ke Inggris. Tentunye mereka pun naek pesawat. Pas malemnye, Alsa kagak bisa tidur. Maklum, die masih kudu beradaptasi dengan keadaannye ya g baru aje nikah. Jadi die belom nyaman. Tapi akhirnye die ketiduran. Nah Orlando dan Alsa tidur tanpa inget buat setel alarm supaye kagak telat ke bandara dan kagak ketinggalan pesawat. Terusnye karena kagak pasang alarm, mereka pun baru bangun tepat setengah jam lagi pesawat mereka terbang. Jelas aje mereka kaget bener pas bangun karena sadar bakalan ketinggalan pesawat. Tapi mereka kagak nyerah dan tetep seceptnye ke bandara. Terus mereka sampe, pesawatnye mereka beneran udeh berangkat. Mereka yang dari awal udeh tau bakalan ketinggalan pesawat, tetep kaget karena beneran ketinggalan pesawat.


Pêrpisahan adalah salah atu cara buat ngasih jêda—ngasih kêsêmpêtan ama pribadi masing-masing buat lêbih mahamin diri dèwèk. Pêrpisahan èmang kênyataan nyang sulit ditêrima. Tapi, onohlah konsêkuènsi dari pêrtêmuan. Saban orang puguh pêrnah ngêrasain pêrpisahan, kèk pêrpisahan ama têmên, bahkan pêrpisana antara laki ama bini. Pêrpisahan mungkin salah atu momèn paling bêrat bagi saban orang. Kita kudu mahamin bahwa kênangan nyang udah lama kêjalin sêbêlonnyah bakal jadi kênangan. Kita bakal amat ngêrinduin nyang dulu pêrnah kita lakuin barêng-barêng. Bêpisah ama têmên, ora bisa lagi ngabisin waktu barêng-barêng sêsêring dulu. Bêgonoh pun orang tua nyang bêcêrè, suasana rumah kagak lagi sêangêt dulu.


Kalo lagi ngobrol suka jijik dah kalo lagi ngomong trus suka muncrat. Kalo kite kaga tegor kaga sadar kalo die ngomong mucrat, cuman kalo tegor nanti die bakalan tersinggung. Mangkanye suka bingung tuh ama orang nyang suka muncrat kalo ngomong. Jadu kite liatnye kan geli ya kaya rebek banget gitu mulutnye, bikin kite suka jijik si. Kadang bingung dah kalo orang suka ngiler begitu, kalo emang penyakit ama bocah si gapapa. Cuman kalo udeh tua kan kote geli ya liatnye. Trus juga cuek aja lagi bukannye malu, biasanye kalo lagi makan tuh lebih parah lagi muncratnye bisa ade makanan-makanannye muncrat.


Kite kagak orang yang pikunan atau lupaan, tapinye kagak tau kenape, menghafal nama orang ntu suka jadi suatu hal pekerjaan rumah yang cukup sulit. Kadang kite ingat wajahnye tapi lupa namanye siape. Atau sebaliknye, kamu ingat namanye tapi lupa wajahnye kaya ape. Bisa juga dibuat gemas karena kagak juga inget nama orang yang tiba-tiba menyapamu di jalan. Kite kadang juga pernah dibuat gemas karena salah sapa atau panggil nama orang. Kagak perlu ditanya lagi bagaimane rasa malunye. Tapi alih-alih setelah malu kite jadinye semakin canggung, dan akhirnye salah tingkah, sebenernye kite bisa aje mengakalinye dengan cara-cara yang asik. Biar kagak canggung ketauan salah manggil nama atau emang salah orang.


Kêjahatan nyang sêring têrjadi di Indonèsia èmang sêlama ênih masing bêrkisar pada kêjahatan nyang bêputêr pada pêncurian. Tumannyah kalu ada kasus laèn sêpêrti pêrampasan, para kriminal masing ngêgunain sênjata nyang konpènsional sêpêrti sênjata tajêm. Tapi, ora nutup kêmungkinan juga kalu para pênjahat onoh ngêgunain sênjata api nyang dirakit dèwèk ampè mangkin ngêbahayain korban. Pêrampokan atau tindak kêjahatan laèn puguhnyah ora pêrnah dipèngènin olèh siapah go. Tapi, pêgimana wayah kudu bêradêpan ama tindak kêjahatan nyang bisa ngêbahayain kêsêlamêtan ênih? Wayah para pêrampok ngêgunain pèstol, mangka nyang kudu digapèi adalah lêngên mêrèka ama kêmudian ngêlintirnyah ampè pèstol têlêpas. Kalu dilakuin dêngan bênêr, mangka pêrampokan bisa bêrakhir sêrta nyawa ama harta sêlamêt.


Waktu SMA pernah mau berobat gigi di rumah sakit punya kampus swasta yang ada di deket sekolah. Pas lagi mau daftar, ada banyak emak-emak yang ngintilin saya ama temen-temen. Waktu itu kita kaget banget, kok ada aja emak-emak yang ngintilin. Kita semua takut, akhirnya kagak jadi daftar hari itu. Besokannya, cerita ama temen laen. Katanya di sono emang kudu ditemenin ama satu emak-emak. Satu atawa dua orang itu dipegang satu emak-emak. Ternyata itu calonya. Kita ngakak semua gara-gara malu ama begonya malah ketakutan gitu diikutin. Besokannya, pas diikutin lagi, kita kagak takut. Malah nanya-nanya ama emak-emak itu. Abis itu, beneran dianterin ama emak-emak ampe pangkeng dokter. Ternyata emang kagak bisa nyelonong sendirian ke dalem, kudu pake calo emak-emak itu.


Ceritanye waktu entu, aye, encangnye aye, dan sodadra-sodaranye aye kemping di suatu dataran tinggi. Karena udaranye dingin bener, aye kagak lamaan sampe langsung kebelet buang aer kecil. Akhirnye aye pun ke toilet. Pas aye ke toiletnye, bener-bener banyak bercak item, dan ijo di mane-mane. Aye pun jijik ngeliat toilet sejorok entu karena ya biasanye toilet di rumah aye ataupun di kampus aye bersih. Jadinye wajar aje kan, aye sejijik entu karena ngeliat toilet yang bener-bener jorok? Tapi karena aye udeh kebelet, aye pun terpaksa tetep make entu toilet. Dan karena emang udaranye dingin, bikin aye sering kebelet, aye harus tahan jijik ke toilet yang jotok entu.


Jadi ibu baru tuh sekarang banyak nyang mesti dirubah, pertama ya kegiataan sehari-hari. Sekarang udeh kaga bisa santai-santai, tapi seneng jadi lebih produktip. Sebelom punya anak boro-boro buat masak ya masup ke dapur aja jarang, sekarang mah setiap ade resep pengen tuh bikinin buat anak ama suami. Pagi-pagi udeh uplek bae di dapur buat bikin sarapan suami ama anak, tapi ngejalaninnye seneng gitu. Rumah udeh kaga pernah sepi karna ada anak nyang bikin kite gemes ama omonganye. Kalo hari libur tuh kite pengennye jalan biar anak girang, makan ato nginep di hotel nyang nyaman buat anak, pokoknye ape-ape kite pikirin buat kenyamanan anak dah.


Masa bocah-bocah adalah masa usia bêrmaèn. Mangka, aspèk êni ngêjadi salah atu paktor pêrtimbangan bagi konsêlor dalêm ngêrancang tèknik konsêling nyang digunain. Pêrmaènan pada situasi ama kondisi nyang têpat bisa bêmakna sêbagè kêgiatan pisik sêkaligus tèrapi. Modèl pênanganan bagi korban bêncana nyang ngalamin PTSD pada bocah-bocah puguh bêrbèda ama orang dèwasa. Pada bocah-bocah, modèl pêndêkêtan nyang bisa digunain adalah dêngan bêrmaèn atau nyang dikênal ama istilah play therapy. Tèrapi bêrmain ênih bêguna dalêm ngasih pêmulihan pada bocah nyang ngalamin PTSD. Tumannyah, tèrapis makè pêrmaènan pêranti ngêmulè topik nyang ora bisa dimulè sêcara langsung. Hal ênih bisa ngêbantu bocah lêbih ngêrasa kêrasan dalêm bêprosès ama pêngalaman tromatiknyah.


Sebenernye nih aye sering nemu harta karun nyang kaga terduga kalo lagi di rumah, cuman kan kalo ijin minta pasti dah bakalan kaga dikasih. Jadi aye mikirnye tuh dari pada dosa mending jujur ajalah. Aye paling takut tuh boongin orang tua, jadi selalu nurut ama jujur. Menurut aye nih kejujuran tuh dimulai dari orang tuh, trus baru nurun ke anaknye. Aye kaga mao nanti keturunan aye kaga jujur kaya nyang aye lakuin dulu. Nah semua barang nyang aye temuin tuh aye kumpulin trus aye taro di tepat nyang udeh aye sediain. Dari kecil tuh udeh dibiasain bebenah karna orang tua kaga sempet ama kerjaan rumah jadi emang pada berantakan.


Pas entu hari Sabtu pagi, aye udeh bangun sejak pagi soalnye mau pergi dan perginye naek bus. Aye jalan kaki ke entu halte. Terus pas udeh sampe haltenye, aye pun tap masuk ke alat sensor buat masuk haltenye. Nah abis entu aye nanye ke petugas, aye kudu naek bus yang mane kalo mau pergi ke tempat yang aye tuju. Pas udeh dapet jawaban, aye pun nyantai nungguin busnye sambil dengerin lagu dan liat-liat media sosialnye aye. Pas lagi asyik-asyik mantengin media sosial sambil dengerin lagu, aye baru ngeh ade yang manggil aye. Ternyate yang manggil entu petugas karena ngasitau bus yang dateng adalah bus yang kudu aye taekin. Pas aye udeh mau naekin entu bus, busnye udeh keburu pergi. Aye pun kaget karena ketinggalan bus.


Semenjak nenek pergi untuk selamanya, aku merasa kehilangan sekali. Selalu teringat suara nenek yang khas jika aku sedang menelepon. “Sopo sing nelepon (Siapa yang telepon)? Pasti Lia,” kata nenek dengan aksen Jawanya yang khas. Ia selalu tahu jika aku yang menelepon. Katanya, aku adalah cucunya yang paling bawel. lantaran itu, bisa dibilang aku adalah cucu yang paling dekat dengannya. Suara itu kini tak lagi kudengar. Aksen bicaranya yang khas hanya bisa terngiang-ngiang di pikiran. Nenek pasti tahu kalau aku sering merindukannya. lantaran banyak sekali kenangan antara aku dan nenek. Bersama nenek juga aku banyak bercerita hingga akhirnya tahu banyak hal.


Diagnosis kankêr sêring dianggêp ponis kêmatian ama pasièn. Kondisi èmosi têrburuk nyang sêlalu ditêmuin pada pasièn pênyakit kankêr adalah pêrasaan ngêri. Hal ênih amat bêralêsan ama sêpênuhnyah gampang dimêngêrti. Tingkat kêngêrian nyang têrjadi èmang amat tinggi ama ngêlêbihin sêluruh jênis pênyakit nyang ada. Kèk nyang pêrnah dibilang ama sêorang ahli pilsapat bêrnama Plato, “Ora ada gunanyah ngobatin awak tanpa ngobatin pikirannyah." Bayang-bayang sakit bakal mêngaruhin pikiran, bêgonoh juga sêbaliknyah. Buat para pêndamping pasièn, coba dah ajak pasièn ngungkapin pêrasaan-pêrasaan atau hal apah go nyang ada di pikirannyah, tapi ontong maksa. Dêngêrin ucapannyah baèk-baèk. Bolèh ajah ngasih komèntar atau nyatain pêndapêt laèn, tapi ontong ngêhakimin.


Ada gejala dalem pikiran yang bikin jia sadar jia kena agoraphobia. Gejala pikiran ini maksudnya kalo kata ahli itu gejala kognitif. Nah, orang yang ngerasain agoraphobia ini gejala kognitifnya macem-macem. Pertama, orang yang enak agoraphobi ini ngerasa malu ama ngeri keliatan bego di depan orang laen. Kalo masuk di tempat baru rasanya kayak minderan aja. Abis itu, kalo orang laen apalagi lawan ngomongnya ngeliat ke arah jia, badannya kayak gemeter, jia ngerasa linglung. Lantaran udah panik banget, jia ngerasa pengen kabur, cuman kagak bisa. Jia ngerasa buat bilang mau keluar dulu aja kagak bisa, apalagi buat ngegerakin kaki. Udah berasa geget aja kaki. Pas di waktu kayak gitu, jia juga kayak kagak bisa mikir.


Nabung pada dasarnyah adalah nyisihin sêjumlah pêndapêtan buat ngantisipasi kêbutuhan di wayah dêpan, baèk nyang ora kêduga atau nyang kêduga. Bêbêrapah waktu lalu, nabung idèntik ama nêmpatin dana di rèkêning bank. Tapi, ari ênih pêngêrtian onoh ora sêlalu pas. Kalu nyisihin pêndapêtan dimaksudin buat ngantisipasi kêbutuhan di wayah dêpan, mangka êluh kudu ngêmastiin dana nyang ditabung cukup buat kêbutuhan onoh. Masalahnyah, ada paktor inplasi nyang sêring ora diopènin. Mangka, ada baèknyah juga mêrtimbangin instrumèn laèn sêbagè têmpat nabung buat ngimbangin laju inplasi. Contohnyah, instrumèn inpèstasi kèk rèksadana atau saham. Kêuangan bisa kêkêlola lebih sèhat dan pêluang êluh ngêwujudin kêsêjahtêraan pinansial di wayah dêpan ngêjadi lêbih gêdé.


Perasaan aye masup perguruan tinggi tanpa tes tuh bener-bener campur aduk, antara percaya kaga percaya. Milih universitas ama jurusan waktu itu tuh nanya saran dari temen trus juga diliat ama nilai rapot aye, pilihan pertama tuh aye milih Sastra Indonesia di Universitas Indonesia. Aduh bukan maen kan tuh pilihan, aye sebenernya pilih biar kaga ketemu ama nyang namanya pelajaran itung-itungan. Pilihan aye satu lagi tuh di luar kota, soalnye aye pengen ngerasain tuh nyang namanye ngerantau gitu. Eh tapi Allah berkehendak laen, aye dipercaya buat kuliah di tempat impian banyak orang dan paling deket dari rumah, akhirnye aye kuliah di Universitas Indonesia. Perasaan orang tua aye gembira banget, soalnye kaga nyangka perjuangan mereka nyekolahin tuh kaga sia-sia, udeh gitu si Nyak pake bikin selametan lagi sakjng girangnye aye masuk universitas faporit.


Phasmophobia ntu adalah salah satu jenis phobia yang bejibun dialami oleh anak-anak hingga orang dewasa. Selayaknye phobia, atau ketakutan pada sesuatu secara berlebihan, phasmophobia ntu juga membuat penderitanye akan memiliki permasalahan susah tidur, merasa gelisah, takut ditinggal sendirian, hingga yang paling parah bisa mengalami serangan panik (panic attacks). Phobia pasti disebabkannye ntu oleh suatu hal, dan bakal selalu ada pemicunye yang bisa membuat phobia seseorang jadi terpancing. Phasmophobia adalah rasa takut terhadap hantu. Rasa takut akan hantu ntu bakal mencapai tahapan kagak wajar karena bisa membuat orang tersebut sampai berhalusinasi dan menjadi tidak rasional terhadap apa yang sedang terjadi. Biasanye phasmophobia kebanyakannye ntu bakal dialami oleh anak-anak, tapi jika kagak diobati maka bisa berlanjut hingga mereka dewasa. Kagak jarang ada orang dewasa yang mengalami phasmophobia.


Namanya bocah, emang ada aja kelakuannya. Dulu, pas kecit, ada bocah yang kagak dibolehin ama emaknya naek tangga sendirian. Lantaran waktu itu jia penasaran. Jia nyoba naek sendirian. Pas banget lagi sepi. Jia cuman pengen ke kamar abangnya. Naek jia bisa. Eh, pas mau turun, jia udah panik duluan. Akhirnya, jia kejengkak ke belakang. Jatohnya udah kayak di pelem-pelem. Jia ngegelinding dari tangga atas ampe ke ubin. Bagusnya, waktu itu tangga kayu yang kagak tapi tinggi banget. Cuman, pas ketauan ama emaknya kalo jia jatoh, jia kagak nangis. Lantaran udah keburu malu dilarang ama emak, tapi kagak didengerin juga. Akhirnya, jia nyengir sembari nahan sakit.


Kêmajuan tènologi ngasih dampak nyang lêga têradêp bêrbagè sêgi kêidupan, têrmasup cara antrè. Kalu dulu di mana-mana antrè bêrupa atu barisan panjang, karang ada bêrbagè cara antrè nyang dipakè. Di bank, rumah sakit gêdé, atau kantor-kantor pêmêrèntah, kita bisa ngambil nomor dari mêsin ama duduk nunggu nomor kita dipanggil buat kê kontêr nyang diumumin. Di lapangan têrbang, ada atu barisan buat saban maskapèi pênêrbangan, tapi orang nyang antrè diduluin kê konter nyang pêrtama kosong. Cara antrè kèk ênih bisa ditêmuin di têmpat umum laèn kèk jamban umum di lapangan têrbang atau di pusat pêrbêlanjaan modèrn. Karang banyak orang krèatip ngêmikirin cara supaya antrè ora bêgonoh nyèksa. Kudunyah dêngan kêmajuan tèknologi onoh ngêja kita têrtib dalêm antrèan, bukan malah nyêrobot sêênaknyah baè. Nyok, tumanin budaya antrè!


Orangtua merupakan orang yang paling berharga dalam kehidupan sang anak, karena jasa orang tua kite terutama sang ibu kaga bakal pernah bisa kite tebus dengan dunia dan seisinye. Karena begitu besarnye jasa ibu kite yang melahirkan kite ke dunia kite ini. Perjuangannye yang sangat besar saat mengandung kite, saat kite masih di kandungan aje ntu udeh berat dan susah payah ibu kite ngejalaninnye, apelagi pas udeh ngelahirin kite, terus ngerawat, dan ngejaga kite sampe sebesar ini merupakan perjuangan yang kaga maen-maen. Makanye ntu kite jadi anak yang bener, jangan bikin susah enyak kite, kalo belum bisa nyenengin minimal jangan bikin die susah, berikan tunjukkan bakti kite sebagai anak. Di suatu daerah sempet beredar berita yang viral seorang anak yang tega menganiaya ibunye sendiri yang udeh paruh baya, lantaran sang ibu tidak bisa menunaikan keinginan ntu bocah, sungguh miris baca beritanye, padahal harusnye die udeh gede usaha dong buat nyenengin enyaknye eh malah bikin susah enyaknye malahan.


Dalêm pênêlitian “Sikap Budaya Antrè Masyarakat Kota Yogyakarta” nyang dirilis ama Dêpartêmèn Pêndidikan dan Kêbudayaan pada 1996 dinyatain bahwa antrè adalah suatu pêrwujudan sikap kêdisiplinan sosial buat ngêraih pêlaksanaan suatu kêgiatan sêcara têrtib ama lancar. Unsur-unsurnyah dèwèk têrdiri dari adanyah sêjumlah orang nyang sêcara pisik bêrada dalêm atu lokasi nyang sama, pada suatu tênggang waktu têrtêntu, punya kêpèngènan buat mênuhin kêbutuhan nyang sama dalêm jumlah nyang têrbatês. Tapi, nyang bêlon nyadarin pêntingnyah antrè ama punya sikap kêdisiplinan sosial ênih ada pada sêmuah lapisan sosial, baèk di kalangan masarakat kêlas sosial èkonomi ngênêngah kê atas atau di kalangan masarakat kêlas sosial èkonomi lapisan bawah. Paktor kêmampuan èkonomi têrkadang ora bisa dijadiin standar bahwa orang nyang lêbih kaya bakal punya disiplin sosial nyang tinggi. Sêbaliknyah, orang nyang miskin ora bêarti ora punya disiplin sosial.


Ada bêbêrapah cara buat ngêtauin pola siklus mènstruasi, di antaranyah adalah nyatêt tanggal mènstruasi sêlama bêbêrapah bulan sêcara manual atau ngêgunain aplikasi nyang têrsêdia di hapè. Bisa juga dêngan ngukur suhu awak basal, yakni suhu awak wayah baru bangun molor di pagi ari. Suhu awak basal ênih bakal bêrobah ngêjêlang opulasi ama kêmungkinan gêdé têrjadi kêhamilan pada dua atau tiga ari sêbêlon suhu awak naèk. Sêlanjutnyah, ngamatin tèkstur caèran pagina nyang bakal kêliatan lêbih jêrnih ama licin wayah ngêmasupin siklus opulasi. Sêlaèn onoh, ngêgunain alat tès kêsuburan dêngan nètèsin sampêl urin. Dêngan ngêtauin pola siklus mènstruasi, êluh bakal lêbih gampang buat mêrkirain kapan opulasi têrjadi. Hal ênih juga bakal ngêgampangin êluh dalêm ngêprèdiksi ciri bunting atu minggu.


Suatu waktu ntu zamannye pas lagi ngampus dulu, kite lagi nyari buku, ntu buku buat urusan kuliah yekan buat ngerjain tugas yang seabrek abrek bejibunnye. Abis ntu kite cari keliling toko buku dah tuh, buat nyari ntu buku-buku yang mau kite pake buat kuliah, dan ngerjain tugas yang bejibun sampe ketemu. Suka susah-susah gampang aje gitu emang nyari ntu buku-buku buat sumber kuliah. Karena emang kuliahnye ambil mata kuliah sejarah yang bukunye suka pade langka yekan. Jadinye yaudeh deh bener-bener ekstra berjuang buat cari ntu pade buku. Pas lagi ngubek-ngubek ntu buku, pas kite udeh temuin ntu bukunye rasanye hati girang banget dah.


Dirawat di kamar inep yang isinya bareng ama pasien laen emang kagak enak. Wakti itu, pernah dirawat pas banget kasur tidurnya sebelahan ama nyai-nyai. Sekelebat kedengeran kalo jia sakit lambung ama batuk. Kadang ngenes juga kalo lagi kagak ada yang jaga. Kadang kaget jia tiba-tiba ngeludah. Pas tengah malem, lagi susah banget ngejep barang bentar. Hawanya udah sepi banget. Jia batuk-batuk. Abis begitu, jia langsung ngelepeh. Geli banget. Pas lagi keserang infeksi lambung. Lagi enek-eneknya. Ngedenger suara orang ngelepeh gitu, rasanya tambah enek. Kepikiran lepehannya jia lagi banyak virusnya gitu, lantaran jia lagi batuk juga. Selaen geli, jadinya ngeri virusnya nyebar di kamar ber-AC gitu.


Karang udah banyak transportasi umum nyang bisa dipilih mênuju Bandara Soekarno Hatta sêhingga jauh lêbih gampang ama praktis. Bêrikut adalah pilihan transportasi umum nyang bisa digunain. Pêrtama, kêrèta bandara. Kêrèta bandara adalah pilihan têrgasik bagi pênumpang. Jênis transportasi ênih dipontên amat èpisièn. Sêlaèn bèbas macêt, kêrèta bandara juga têrintêgrasi commuter line ama TransJakarta. Kêdua, damri. Transportasi ênih juga gampang dijangkau karna kadang atu kota punya bêbêrapah pilihan haltê akhir sêhingga pênumpang bisa milih lokasi nyang dêkêt ama têmpat tinggal masing-masing. Kêtiga, taksi. Pilihan ênih adalah nyang paling umum ditêmuin di bandara. Ada bêbêrapah opêrator taksi nyang bêropêrasi di Bandara Soekarno Hatta, baèk kêlas standar atau èksêkutip. Kêêmpat, shuttle. Transportasi ênih umumnyah disêdiain ama hotèl di arèa Bandara Soekarno Hatta buat para tamu nyang nginêp.


Semua orang  pasti merasakan dampak, begitupun dengan usaha saya percetakan sangat-sangat begitu terdampak. Peraturan yang dibuat pemerintah seakan-akan kita terjebak dalam penjara meskipun di negaranya sendiri. Mau ke sini susah, mau ke sana susah, apa-apa serba dipersulit. Tapi mau tidak mau kita harus tetap taat dengan itu. Seenggaknya dimasa ini kita bisa beratahan. Saya sarankan coba lebih jeli dalam melihat pasar. Riset yang pernah saya lakukan beberapa bulan lalu, bahwa produk yang cenderung stabil adalah obat-obatan herbal / minuman yang bervitamin. Kenapa kok itu? Meskipun bisa dikatakan produk spesifik tapi jika ada yang merasakan manfaatnya, pasti akan repeat order ( beli kembali ).


Karna kaga diajarin cara ngerawat diri, ampe SMA aye tuh kaga pernah pake deodorant. Padahal deodorant tuh berguna banget ya apalagi buat remaja nyang pubertas. Ama temen si aye kaga pernah ditegor ye aye bau badan. Cuman pas pertama kali punya pacar tuh aye pernah dibilang bau matahari. Secara kagak langsung kan die ngatain aye bau dong. Awalnye aye marah, cuman abis itu aye mikir berarti selama ini orang-orang nilai aye begitu, cuman kaga dikatah karna kaga enak ama aye. Pas kena omongam begitu aye langsung malu banget trus mikir kemana-mana. Trus sempet marah juga karna udeh bikin aye mikir kemana-mana.


Kita puguh êmpêt kalu ada sêsêorang nyang nyêrobot wayah kita lagi antrè. Mungkin kita bakal bêpikir, “Èt dah, dasar orang ora bêradab!" Ngantrè adalah kêgiatan nyang ngêbosênin. Têrus bêrobah jadi nyêbêlin wayah antrèan ditêtêk atau disêrobot. Dêmên atau ora, pênyêrobotan antrèan èmang sêring têrjadi. Mungkin, nyêrobot antrèan adalah budaya kita. Ora jarang kita ngêliat aksi pênyêrobotan nyang bêrbahaya. Misalnyah, nyêrobot antrèan lampu mèrah ama nyêrobot giliran kêrèta di palang pintu. Ora tibang di jalan, nyêrobot antrèan go ada dalêm bêrbagè sêndi kêidupan, mulè dari antrèan tikèt, ngisi bahan bakar kêndaraan, pêlayanan pêlanggan, ampè bêlanja di warung. Parahnyah, oknum ora sabaran sêlalu ada di mana baè.


Ayam kampung itu makanan yang enak dimakan, cuman kagak enak masaknya, lantaran baunya kagak enak. Kalo masaknya kagak bener juga kecium banget baunya. Dimasaknya juga kudu lama, kalo kagak bakalan alot banget. Pernah ada yang bagi ayam kampung satu ekor. Kagak langsung dimasak semuanya. Separo aja dimasak. Separonya lagi disisain. Cuman sayang banget. Sisanya kagak ditaro kulkas. Besokannya pas ke dapur udah ngendus bau bentek banget. Ayam kampung yang separohnya itu udah busuk. Kulitnya udah pada pucet, kagak seger lagi. Pas dipegang juga udah beledender banget. Geli megangnya. Sembari ngeberesin sembari owek-owek mulu, gara-gara enek ngendus baunya. Meja dapur bekas naro ayam itu juga basah, bau busuk banget.


Kagak gampang pertahanin pernikahan ade aje macem ujiannye dalem pernikahan nyang ngbuat kite sering banget ngerasa ketakutan. Pegimane juge buat keputusan cerai, bakal perlu pertimbangan nyang lama ame kudu dipkirin mateng soalnye kite ame pasangan juge ude kaga ade kate cocok lagi. Tapi ntu semue, selagi kite ame pasangan belom resmi bercerai, masih bise ade kesempatan balikan bareng lagi beruma tangga, kalo aje kite ame pasangan punye komitmen nyang sama, komitmen buat negjage satu same lain, terus pejuangin dalem pernikahan eni. makenye kite mesti komitmen dalem jalin hubungan, saling komitmen  bersama terus juge fokus buat nguatin hubungan barengan ame pasanganmu. Kalo ude begitu, pasangan berdua sama-sama punye usahe bersame buat nghabisin waktu nyang berkualitas bebarengan bareng pasangan.


Saat ntu aye, dan suami aye lagi berantem, biasa dah namanye juga rumah tangga pasti ade aje debatnye. Suatu waktu ntu lagi debat suatu permasalahan, akhirnye yaudeh dah tuh kite diem-dieman ampe besoknye gegara sama-sama gedek permasalahan debat yang berbeda pendapet. Karena udeh mau marahannye hampir dua harian, besokannye si suami ngajakkin baekkan. Suatu sore aye lagi masak ganyeman di dapur, abis ntu suami aye udeh pulang kerja, aye bukain dah pintu terus lanjut masak ganyeman buat ganyeman malem. Tau-tau si suami nyamperin aye meluk dari belakang terus ngasih bouquet mawar yang seabrek-abrek cakep banget dah bunganye, terus yaude baekkan dan aye juga berusaha girang bareng sama die.


Elu punya kagak, suatu ketakutan sama sesuatu, padahal biasanye hal yang elu takutin entu kagak ngebahayain? Aye punya. Pas aye MABA, aye dan temen-temen seangkatannye aye diomelin dan disindir terkait kite kagak kagak ngerjain tugas dadakan. Nah anehnye, salah satu sindirannye entu terkait omongan di grup chat angkatan kite. Aye pun inget aye ngasih screenshot-an chat grup angkatan ke temen aye yang jadi senior. Terus aye mikir kalo kemungkinannye temen aye yang jadi senior, yang bocorin itu semua. Ternyata bener aje, temen aye yang bocorin. Aye langsung panik ketakutan. Aye kesel sama temen aye, sekaligus ngerasa bodoh, dan bersalah ke temen-temen angkatannye aye. Nah jadi karena hal entu, aye selalu ketakutan kalo cerita sesuatu yang berpotensi ngerugiin aye atau orang laen dan selalu unsend hal-hal tersebut karena trauma jaman aye MABA. Nah makanye elu juga kalo mau cerita ke temen kudu ati-ati ye, biar kagak ngalamin hal kayak aye.


Sejak kecil sampe Jane umur 13 taonan, Jane punya banyak pengalaman buruk yang bikin die punya banyak trauma. Babehnye Jane orang yang kasar bener. Sering nyiksa Jane dan enyaknye secara psikis, fisik, dan verbal. Bahkan akhirnye pas Jane umurnye 13 taon, die dan enyaknye diusir sama babehnye. Nah sialnye, kagak lamaan setelah entu, die nerima pelecehan dari gurunye. Sejak saat entu Jane makin sering gampang marah tanpa sebab. Kagak cuma marah tanpa sebab, Jane juga sering ngelukain dirinye sendiri. Jadi karena pengalaman-pengalaman traumatis entu – penyiksaan fisik, mental, dan verbal dari babehnye, serta pelecehan dari gurunye – Jane jadi mudah marah tanpa sebab dan ngelukain dirinye sendiri.


Ketemu ame kotoran hewan bise di mane aje, pinggir jalan deket rume, ato pas lagi ngedaki gunung. Ude banyak pendaki nyang cerite kalo lagi naek gunung, bakal banyak ketemu tai-tai binatang nyang idup di hutan ame gunung. Dari nyang masi anget-anget lembek, ampe nyang ude kering dingin gitu. Rasenye, buat orang nyang ude biase ngedaki gunung, ngeliat ato bahkan keinjek ginian, mah, ude biasa. Nah, kalo nyang baru-baru naek gunung, pasti masi ngerase jijik bangat, apelagi keinjeknye di patu buat ngedaki nyang cuman punye atu-atunye, jadi mao kagak mao kudu langsung dibersiin. Untungnye, di sekitaran gunung pasti banyak hal buat dipeperin, kek daon, batang po'on, ato kayu. Cuman, nyang jadi pokus enih rase jijiknye kalo bise ditahan bae. Oek oek dikit kagak ngape, dah, tapi jan ampe muntah, ye. Bise-bise malah bikin badan lemes, terus nyusahin temen atu rombongannye.


Setelah mengetahui arti dari penyakit fobia atau phobia, kini saatnye kite mengenal macam, atau jenis dari ntu fobia. Dikutip dari Harvard Health Publishing, secara garis besar, jenis-jenis fobia adalah: Phobia spesifik atau fobia sederhana biasanye dialami oleh seseorang yang memiliki rasa takut yang berlebihan pada hewan, benda, situasi, atau kegiatan tertentu. Umumnye, phobia sederhana ntu terbentuk saat kite masih kecil, atau remaja, dan akan berkurang saat kite beranjak dewasa. Berikut adalah beberapa contoh kelompok dari macam-macam, atau jenis-jenis fobia sederhana: Fobia hewan, seperti pada anjing, laba-laba, dan ular. Fobia lingkungan, seperti pada ketinggian, dasar laut, atau fobia kuman. Fobia situasi, seperti terbang, atau datang ke dokter gigi. Fobia terhadap suatu kondisi yang terjadi pada tubuh, seperti pada darah, muntah, atau disuntik. Fobia seksual, seperti takut untuk melakukan hubungan seksual, atau takut terkena penyakit menular seksual.


Bangga banget emang pas tau undian kuis keluar name ogut, tapi lebih tepatnye kuis-kuis nyang dulu sering banget diadain ame di Facebook ame Twitter juge. Hadiah nyang pernah ane dapetin Tiket Pulang pegi Jakarta - Bangkok waktu ntu kuis di FB diadain ame AirAsia. Perjuangan banget kalo dipikir waktu ntu, Tiket nonton konser Pitbull kelas VIP juge pernah ane dapetin, Parahnye ya eni tu keren banget soalnye ogut ntu dapet kelas VIP, nyang isinya banyak artis ame seabregan makan ame kite dapet ruangan khsusu buat nunggu sebelom konsernye dimulain, disediakan banyak snack plus minuman di lounge nye juge kalo di Lounge lebih ke makanan berat kaya nasi-nasian, Ogut waktu ntu sempet foto ame Diego Michiels si pemain bola, Terus ogut juge pernah dapetin tiket nonton konser Java Rockingland kelas festival, mayan lah walau desek-desekan kagak waktu dapet VIP, Waktu ntu bintang utamenye band 30 Second to Mars.


Demam panggung atau gugup ntu bisa diatasi. Ciri-ciri demam panggung pada setiap orang juga berbeda-beda. Ada beberapa penyebab, dan cara untuk mengatasi demam panggung saat tampil di depan bejibun orang. Mau yang kite kenal, atau kagak kenal, sama aje kite kadang kalo belom terbiasa ngomong di depan orang bejibun tetep aje bakal kenal serangan panik, atau demam panggung ntu. Demam panggung tentunye suka ada penyebab atau hal yang melatar belakangi hal tersebut terjadi. Misalnye nih ye, rasa kagak percaya diri yang berlebih atau merasa insecure merupakan suatu hal yang sangat kagak baik. Hal ntu bakalan membuat kite sulit menjadi orang yang maju, berpikir kritis, dan dinamis. Sifat ntu sebaiknye dihindari. Yakinlah pada kemampuan yang kite punya, dan teruslah gali potensi yang ada pada diri kite. Orang yang percaya diri dengan kemampuannye, die bakal memiliki potensi menjadi orang sukses. Jadilah pribadi yang lebih percaya diri, dengan diiring juga menggali, dan mengasah kemampuan kite menjadi orang berprestasi.


Ada menu ganyeman yang sering di buat sama aye, ntu kesukaannye aye sama keluarga aye, jadi biskuit diancurin terus di kepel-kepelin dibulat-bulatin cemplungin ke coklat yang udeh cair. Ntu rasanye nikmat banget deh ajib banget pokoknye. Biasa buat ntu ganyeman, karena bahan-bahannye ga kebek, kaga mahal juga dan kaga susah buatnye. Nah suatu ketika tumbenan banget biasanye mulus-mulus aje kalo ngebuat ntu ganyeman, eh kali ini gagal. Bener-bener gedek banget rasanye pas gagal, biasanye lancar-lancar aje kalo ngebuat ntu coklat. Mane seabrek abrek bikinnye, yaAllah nangis rasanye pas gagal. Karena biasanye mulus-mulus aje kalo bikin ntu ganyeman, tapi kali ini gagal.


Elu tau kagak, ape yang bakalan dialamin sama orang yang di-bully? Wina jadi punya trauma sampe sekarang karena die pernah di-bully pas SMA. Die di-bully sama segerombolan anak SMA yang hobinye nge-bully orang. Mereka nge-bully Wina dengan berbagai macem cara, salah satunye kudu ngerjain tugas, ngerjain piketannye mereka, dan bahkan kadang ada siksaan fisik, kayak dijambak, ditendang, digebukin atau bahkan diinjek rame-rame, dan laennye. Entu semua bener-bener bikin Wina ketakutan tiap harinye karena di-bully sesadis entu. Nah elu tau kagak? Kalo ternyate emang wajar aje – Wina ataupun orang laen yang di-bully – ngerasa takut. Pengalaman buruk akibat di-bullying emang bisa bikin orang diliputin rasa takut sampe ngerasa cemas dan bergejala keringetan, nyeri dada, dan jantung berdebar cepet atau kagak teratur. Jadinye emang kagak ketakutan aje kalo kena bully tuh, alias ade dampak laennye. Makanye elu kalo di-bully atau ngeliat orang yang di-bully elu kudu cari pertolongan dari pihak yang dapet dipercaya dan diandelin, ye!


Di sêkola sêring têrjadi sêorang siswa ngêrasa dikêja jêngah. Ada banyak sêbab sêpêrti dièjèk têmên, dikêtawain karna bajunyah soèk, diomèlin guru karna pontên jêlèk, amè sêbagènyah. Idèalnyah èmang siswa diarêpin bisa bêradèptasi baèk dêngan têmên, guru, atau lingkungan sêkola. Tapi, ora bêgonoh kênyataannyah. Dari sêkian siswa di kêlas sêlalu baè ada atu atau dua siswa nyang gagal nyêsuèin diri nyang akibatnyah diah ngêrasa jêngah ama ora pêrcaya diri. Rasa jêngah nyang ora kêobatin bakal ninggalin bêkas mêndalêm di ati. Luka di ati onoh sukar diobatin ama bêrakibat buruk pada pêndêritanyah. Mêrèka bisa ngêjadi mindêr, ora pêrcaya diri, pêndiêm, tapi pêmbêrontak. Udah sêkudunyah sêorang guru ngasih pêrlindungan kêpada sêmuah siswa. Karna antêrsiswa bêrbèda mentalitasnyah, mangka guru wajib ngasih porsi pêngayoman ama pêrlindungan pada saban siswa sêcara proporsional mênurut kêbutuhan indipidu siswa.


Mungkin kite ntu pernah berada di situasi ketika ketiakmu terasa bau. Hal ntu membuat orang di sekitar menjadi kagak nyaman, sehingga kite sendiri merasa malu. Namun, ketiak bau ternyata adalah hal yang wajar. Dikutip dari Healthline, bagian tubuh ditutupi oleh kelenjar keringat yang terbagi menjadi dua jenis, ya ntu ekrin, dan apokrin. Kelenjar ekrin berfungsi ntu untuk menghasilkan keringat, dan letaknye ntu berada di permukaan kulit. Sebaliknye, kelenjar apokrin terjadi di daerah yang mengandung seabrek folikel rambut, seperti pangkal paha, dan ketiak. Saat tubuh memanas, kelenjar ekrin akan melepaskan keringat. Biasanye, keringat ntu kagak memiliki bau. Hanya aje, ketika bakteri masuk pada kulitmu, maka barulah menimbulkan bau.


Pernah gagal cpns, punya banget, 2 kali nyoba CPNS dan keduanya gagal. tapi pertama kali nyobain sih emang iseng nyobain, ngga belajar dan super santuyyy, jadi tidak ada perasaan sedih atau menyesal. nah yang kedua nih super nyesek. tidak bermaksut sombong atau gimana, tapi percobaan kedua ini aku ambil formasi cumlaude, karna mikirnya ga adil aja kalo dengan nilai cumlaude kita bersaing sama temen temen yg ngga cumlaude. walaupun ngga dilarang tapi tetep ga enak aku wkwk. dan bagian nyesek nya adalah temen ku yg daftar formasi umum tapi nilai nya lebih rendah daripada aku lolos, sedangkan aing daftar cumlaude dan nilainya lebih tinggi ga lolos, sedih gasihh? sedih beud.


Pada saat kite di suatu tempat pusat perbelanjaan atau pasar, lagi antre buat bayar belanjaan di kasir, tapi ade orang yang kagak pake antri-antri tiba-tiba, tapi langsung main nyerobot aje ntu antrian. Harusnye kalo mau nyerobot izin dulu dan karena mendesak, kalo kaga terdesak ya jangan. Kalaupun setelah meminta izin kagak mendapat respon, ya tetap harus bersabar karena mengantri satu orang didepan tidak akan lebih dari 30 menit. Terang aje bejibun orang yang pade kesal karena dari barisan yang panjang ntu tiba-tiba ada orang dewasa tapi otaknye kecil main serobot barisan aje. Siapa yang kagak kesel coba barisannye langsung di 'tikung' orang tanpa ada perasaan bersalah yang timbul di dalem ati.


Reaksinye elu kalo ngeliat rumah yang banyak serangga gimane? Kalo aye sih jijik bener pas liat rumah yang banyak serangganye. Pas entu, aye lagi survei rumah. Awalnye aye liat semua entu bagian rumah bersih, bagus, dan rapi. Tapi pas ke bagian dapurnye, aye kaget, takut, dan jijik bener. Di dapurnye banyak bener kecoak! Kecoaknye banyak yang terbang juga. Pokoknye di entu dapur bener-bener banyak kecoak dan tersebar di mane-mane. Jelas aje aye jijik bener ngeliat serangga kecoak sebanyak entu. Elu tau kagak, kenape aye ataupun orang laen bisa jijik bener pas ngeliat serangga? Nah ternyate katenye, salah satu hal yang bisa micu munculnye rasa jijik entu adalah beberape makhluk hidup, salah satunye kecoak. Jadinye, wajar aje aye jijik bener karena ngeliat serangga kecoak banyak dan ade di mane-mane.


Kamar mandi ntu adalah tempat inkubator yang sempurna untuk pertumbuhan jamur, dan lumut. Jamur ntu menyebar dengan mudahnye, dan cepat pada permukaan seperti kain, nat, dan permukaan kayu yang dicat. Usahakan kurangi kelembapan dengan meningkatkan sirkulasi udara di kamar mandi dengan baik. Kalo kaga sering dibersihkan ntu kamar mandi biasanye jadi licin, kotor, dan bau. Waktu ntu aye pernah masuk kamar mandi kosong, dan sangat mengejutkan kayanye ntu kamar mandi udeh lama kosong dah. Pas dibuka kotor banget, bejibun kecoa ditemuin di ntu kamar mandi, beneer-bener bejibun bikin merinding banget. Belom lagi WCnye yang kotor, dan banyak hewan lainnye ntu.


Hari bahagia seperti salah satunye hari pernikahan yang udeh ditunggu para pasangan yang udeh pade ngejalin hubungan cukup lama, beragamnye budaya di kite, beraga juga orang-orang pade ngadain acara nikahannye. Kalo nikahannye pake adat budaya biasanye seru-seru banget dah acaranye. Kaya misalnye acara nikahanye orang betawi biasanye seru banget dah tuh, karena biasanye pas pengaten laki dateng ke tempat si cewe di sambutnye pake petasan serame-ramenye, abis ntu ada budayanye namanye ntu palang pintu, jadi palang pintu ntu main saut sautan pantun antara pihak keluarga laki dan cewe, emang acara pembukaan kawinannye orang betawi boleh di bilang lama banget, tapi emang seru juga bikin girang orang yang pade liattinnye.


Karena ntu anak malu-malu buat ngenalin diri di kelas, akhirnye die jadi bahan tertawaan temen-temennye ntu. Sebetulnye tiap bocah memiliki kemampuan yang berbeda dalam melewati tugas-tugas perkembangannye mereka pada, dan cara berinteraksi di lingkungan sosial. Sebagian bocah tampak sangat percaya diri, dan mudah sekali masuk ke lingkungan baru, namun bagi sebagian yang lain ada juga yang mengalami kesulitan berkenalan dengan orang baru, bahkan ada anak yang merasa ketakutan ketika berinteraksi dengan lingkungan sekitarnye. Sikap pemalu pada anak biasanye ntu kagak muncul dengan tiba-tiba, tetapi ada beberape faktor yang mendasarinye. Sikap pemalu dikatakan wajar jika ditampilkan dalam proporsi yang cukup, misalnye ntu bocah menunjukkan rasa malunye ketika berkenalan dengan orang baru, anak merasa demam panggung saat pertama kali pentas, atau anak merasa butuh waktu beberape saat untuk masuk lingkungan yang belum ia kenal, namun ntu hanya terjadi di awal-awal pertemuan aje, kemudian setelah beberape waktu, bocah udeh mampu mengatasi perasaan malunye karena udeh ada proses adaptasi.


Pada suatu waktu di media sosialnye brand baju muslim yang terkenal ngadain give away. Saat ntu salah satu brand ntu die ngadainnye bagi yang komen terbanyak dan semenarik mungkin bakal di kasih gamis keluaran terbarunye brand mereka. Bejibun dah orang-orang pade ngikutin ntu lomba, karena emang ntu bajunye bagus orang pade demen, dan ntu brand salah satu gacoannye bejibun orang dalam bidang pakaian muslim. Pakaian mereka ntu dijual dengan harga yang kaga terlalu mahal, tetapi kualitasnye bagus serta modelannye ntu baju juga cakep. Semua orang pade ngarep menang kan tuh akhirnye pas diumumin aye menang, wah rasanye senengnye luar biasa banget dah.


Pas ketemu idola, pasti kite pengen tuh ikutin kegiatan seharian, ngapa aje sih mereka sehari-hari. Teryate jadi kpop tuh kaga mudah ya, mereka tuh mesti ngikutin tuh apa aja sih nyang terbaru dari mereka. Salah satu nyang harus kite kuasain dikit-dikit tuh bahasa, karna mereka pake bahasa Korea, trus kalo nonton di di tv Internasional ya nyang dipake bahasa Inggris. Selaen itu juga kite juga mesti siap-siap duit tabungan, karna jadi fans kpop tuh bakal demen beli-beli souvenirnye. Kaga cuma itu, sebagai gans kpop kite juge mesti tau tuh gosip-gosip nyang menyebar trus sering pantau keseharian ama media sosialnye. Buat aye sih susah ya ngelakuin itu karna buat ngelakuin kegiatan aja udeh cape rasanye, cuma kalo udeh ketemu ama fans mah ya mereka seneng ngelakuin itu.


Katib Bahrudin alias Ujang terpaksa menjadi terdakwa perkara penganiayaan dalam sidang Pengadilan Negeri Palangka Raya, Senin (29/8). Jaksa Penuntut Umum (JPU) mendakwa Ujang memukul pacarnye kemudian memecahkan kaca mobilnye dengan palu dan cangkul. Perkara berawal ketika korban Nidha Khairani sedang bersama dengan Ujang dalam rumah di Jalan Haka XXXIII, Rabu (1/6) pagi. Ujang mendengar notifikasi ponsel korban berbunyi dan ada pesan WhatsApp dari teman laki-lakinye. “Terdakwa (Ujang) menjadi marah karena cemburu,” kata JPU. Saat Ujang bertanya siapa lelaki tersebut, korban hanya terdiam. Ujang makin marah lalu mengambil dan melempar ponsel ntu ke arah korban sehingga mengenai pergelangan tangannye. Kemarahan Ujang menjadi semakin muncak saat korban menolak membuka kunci atau sandi ponselnya. Lalu Ujang beberapa kali memukul korban pada mulut dan pipi. Ujang kemudian mendorong korban hingga terduduk. Karena perlakuannye yang udeh keterlaluan akhirnye si cewe laporin ujang ke polisi biar die ngedapetin hukuman yang setimpal.


Rasa jêngah adalah sêbuah situasi nyang ngêja sêsêorang ora ngêrasa kêrasan buat ngêraih tujuan nyang dimilikin. Para pênêliti bilang bahwa rasa jêngah go diturunin liwat gèn. Kalu ngêmilikin orang tua nyang pêmalu, kêmungkinan gêdé êluh juga mêrupakan sêorang nyang pêmalu. Sêiring bêkêmbangnyah èlmu pêngêtauan ama tèknologi, para èlmuwan bilang bahwa jumlah orang nyang ngêmilikin sipat pêmalu bêtambah banyak karna tèknologi bêrhasil nyiptain mêsin otomatis nyang bisa ngomong. Ênih ngêja êluh kêilangan kêsêmpêtan buat kongko ama bêintêraksi dêngan orang laèn. Tapi, kêmajuan tèknologi ora bisa sêpênuhnyah disalahin. Pada dasarnyah, tèknologi juga ngêbantu orang-orang nyang ngêmilikin sipat pêmalu dalêm bêrkomunikasi. Bêdasarkan surpèi, orang-orang nyang ngêmilikin sipat jêngah amat kêtulung dêngan kèhadiran mèdia sosial. Mêrèka bisa bêrkomunikasi dêngan banyak orang tanpa kudu bêrtatap muka sêcara langsung.


Waktu aye SD, aye ogah bener ke toilet sekolahannye aye. Soalnye entu toilet bener-bener kotor! Lumut ade di mane-mane, lantai dan dindingnye udeh kusem dan banyak kotoran, closetnye juga kotor maksimal, dan pastinye baunye parah bener deh. Waktu entu aye sempet masuk pertama kalinye pas aye jadi anak baru di entu SD. Aye kagak tau kalo ternyate entu tempat parah abis. Aye pas baru buka pintunye, langsung disambut same aroma bau yang super parah, kotoran lumut ade di mane-mane, belom lagi kuning di closet, dan laennye. Aye saking kagetnya ade toilet sekotor entu cuma bisa melongo awalnye. Nah pas entu aye udeh sadar lagi, aye bener-bener jijik dan bahkan saking jijiknye aye nyaris muntah karena ngeliat entu toilet jorok.


Namanye tinggal di dalem rumah kan pasti selalu di jaga tuh kebersihannye, trus pasti sering di sapu ama di pel. Tapi, kite kudu bedain tuh pel buat lantai buat dapur, karna kan di dapur tuh suka lebih kotor ye gara-gara dipake buat masak sehari-hari. Waktu itu pernah aye abis masak trus kain pelnya lupa tuh digesah, trus langsung dipake buat ngepel lantai kamar, eh laki aye malah komplen karna katsnye tuh kamar jadi bau banget amis. Padahal kaga ade ikan trus kaga pernah makan di dalem kamar. Teryata sumber bau amisnye tuh dari kaen pel nyang dibuat ngepel lantai kamar.


Orang kalo lagi bunting, abis ngelahirin pasti dibekelin sesuatu barang dah dideketnye. Bentuknye juga macem-macem, ada nyang deketin ama Al-Qur'an, gunting kecil ato apa aje dah. Barang-barang itu tuh gunanye buat jauhin dari hal-hal mistis atau istillah kata kite mah memedi. Tapi, kaga semua orang percaya tuh ama hal begituan, apalagi zaman sekarang dah orang lahir juga pada sembrono. Pengalaman aye sebelom 40 hari mana boleh tuh ngelayap, katanye takut sawan, cuma orang-orang sekarang mah pada berani-berani banget. Polanye kaya ibu-ibu kaga abis lahiran bae. Boro-boro ngeri ama memedi, ama badannye sendiri aja kaga ngeri. Padahal kan kalo abis ngelahirin perut kaga langsung kempes trus istillah ya makan dah makanan sehat karna perut kaga balik muda lagi, eh ini mah pad sembrono.


Kêcêbak macêt wayah ngêmudi adalah rutinitas nyang nyêbêlin. Di kondisi kèk onoh, bukan tibang waktu êluh ajah nyang kêbuang akibat nunggu kêbangêtan lama, tapi bisa juga ngurangin kadar bahan bakar kendaraanluh. Tanpa disadarin kêadaan lalu lintas nyang kaco bisa mêngaruhin kondisi èmosional sêhingga êlu gampang sèwot. Buat ngantisipasi hal onoh, êlu bisa ngêndaliin èmosi dêngan nêrapin tips bêrikut ênih. Pêrtama, siapin diriluh dulu, mulè dari molor nyang cukup, madang têratur, ama ngontrol aktipitas arianluh. Kêdua, êluh barêng têman sêmobil saling kongko têntang apah ajah. Kètiga, sêtèl daptar putêr musikluh buat ngêbantu êluh ngalihin rasa bosên sêkaligus ngontrol èmosi sêlama macêt bêrlangsung.


Gejala secara mental yang menandakannye ntu kalo kite memiliki yang namanye ntu fobia akan serangga ya ntu perasaan takut, atau cemas yang intens saat melihat, atau memikirkan serangga. Kecemasan yang memburuk saat serangga mendekat. Ketidakmampuan untuk mengendalikan ketakutan, meski kite sadar ntu kagak masuk akal. Jadi sulit fokus, konsentrasi, dan “berfungsi” karena ketakutan yang irasional. Rela melakukan segala hal untuk menghindari risiko bertemu serangga, seperti menghindari taman, ruang bawah tanah, atau aktivitas di mana serangga mungkin ada. Selain ntu, ciri-ciri entomofobia secara fisik antara lain, serangan panik, jantung berdebar, sesak napas, berkeringat, hiperventilasi, mulut kering, gemetar, menangis, terutama pada anak kecil.


Kalau kecelakaan terjadi di daerah yang minim penerangan, atau visibilitas jalanan kurang jelas keluar dari mobil, dan memakai pakaian berwarna terang. Di daerah minim penerangan, jikalau anda memakai pakaian berwarna gelap membuat pengendara lain juga sulit melihat keberadaan kite. Jangan juga menyalakan rokok di sekitar tempat kejadian karena bisa memicu terjadinye kebakaran. Kita kagak mengetahui apakah ada bensin yang bocor, dan tercecer sehingga bisa aje menyambar dengan cepat. Sebelum memanggil layanan darurat pastikan kondisi kite dalam keadaan tenang, dan kagak panik agar bisa menceritakannye dengan detil kecelakaan mulai dari lokasi hingga kondisi korban. Apebila di dalam mobil memiliki Alat Pemadam Api Ringan (APAR), dan di lokasi muncul percikan api kita bisa menggunakannya untuk memadamkan api. Menolong korban boleh aje tapi sebaiknye jangan melakukan tindakan medis jika anda kagak yakin, dan sebaiknye menunggu tenaga ahli kesehatan datang.


Wayah lagi rêsêp nêmpo prosèsi pênêtêkan kambing pêranti acara akikah kêponakan, Ardi dikêja kagèt karna tali pêngikêt kambing onoh têlêpas. Kambing onoh kêliatan bêrlari kê arahnyah. Ardi nyang wayah onoh lagi duduk di korsi ngêjadi panik. Diah langsung lari kê lapangan nyang bêrada ora jauh dari kêdiêman kêluarganyah. Diah lari ngindarin udagan kambing nyang kêliatan sèwot. Ampir lima mênit Ardi diudag kambing. Warga sêkitar ama kêluarganyah nyoba nangkêp kambing onoh, tapi auk ngapah kambing masing têtêp ngudagnyah ampè ngêja Ardi jatoh. Untung bè tali pêngikêt kambing onoh bêrhasil ditangkêp ama salah sêorang warga sêhingga awak kurus Ardi ora kêinjêk-injêk ama kaki kambing onoh.


Sêlingkuh ngêjadi suatu hal nyang paling ngêri têrjadi dalêm saban hubungan. Pêgimana jadinyah kalu pasangan nyang êluh sayang udah têlanjur nyêlingkuhinluh? Pêrtama, êluh bêrhak ngêrasa sèwot ama kêcèwa, tapi ontong sampè amarah nyang nguasain diriluh, yak! Sêlanjutnyah, kêlilingin diriluh ama orang-orang nyang ngasih êluh dukungan. Dukungan nyang dimaksud adalah mêrèka nyang ngarti pêrasaanluh ama sêlalu ngasih êluh sêmangêt buat ngêjalanin idup. Têrus, buat ngindarin asumsi nyang bêlêbihan, coba cari tau ngapah ampè diah bêsêlingkuh dariluh. Mungkin ênih bakal sêdikit nyakitin, tapi lêbih baèk dikêja sakit ama jawaban daripada kêsèksa sêlamanyah dalêm mistêri. Bêrikutnyah, hindarin ngambil kêputusan dêngan gêgabah wayah ngêrasa êmpêt disêlingkuhin. Têrakhir, têrima kêadaan nyang lagi têrjadi. Mungkin diah èmang ora cukup baèk buatluh.


Kalo musim ujan gini, laron lagi banyak banget. Pernah ngeliat tetukangan yang mangkalin gerobaknya deket poon yang mayan gede. Soalnya, biar jia bisa gampang gantungin kabel ama lampu. Pas lagi banyak laron. Lampu di deket gerobaknya dikerubutin laron ampe begidik liatnya. Jia juga pasti begidik liat laron segitu banyak. Langsung jia matiin lampunya. Laronnya jadi beramburan ke mana-mana. Jadinya, kepikiran banget itu laron pada mabur ke gerobaknya juga. Terus, jatoh ngenain makanannya. Geli banget ngebayangin makanan yang ada laronnya. Soalnya, kalo lampunya udah mati begitu, sayap laron pada patah. Dilongok ampe deket, bentukan laron jadi kayak ulet. Jadinya, kebayang makanan ada uletnya. Geli banget.


Kite sebenernye ntu bisa minta tolong rekan kerja kite ntu bakal mengecek pekerjaan kite agar mereka bisa memberi tahu hal-hal yang terlewatkan. Ketika gugup, kite mungkin menunduk, dan melihat ke lantai untuk menghindari kontak mata. Namun, seorang yang percaya diri melihat mata orang yang diajak bicara. Pertahankan tatapan kite, tetapi jangan menatap dengan kosong. Anggukkan kepala, tertawa, dan tersenyumlah sepantasnye. Kalau gugup, kite mungkin berbicara dengan cepat, atau gagap. Luangkan waktu untuk lebih memelankan langkah. Pikir baik-baik ape yang hendak kite sampaikan kemudian ucapkan dengan jelas. Ingat, kite kagak perlu berbicara buru-buru, dan orang bisa lebih paham jika kite berbicara secara runtut.


Bêlon kêring luka di ati (makna kiasan puguhnyah), udah kudu ditambah luka opêrasi. Sêbêlonnyah doktêr bilang kalu opêrasi guah cukup bêrisiko. Dibilang bêgonoh, pêgimana guah ora ngêri. Sêmuah tahapan sêbêlon opêrasi guah laluin. Mulè dari ronsên, tès darah, ampè konsultasi amè dokter anèstèsi. Waktu opêrasi pun tiba, 19 Sèptèmbêr 2019. Guah diwajibin puasa sêlama dêlapan jêm sêbêlon tindakan. Abis bêganti pakèan opêrasi, guah sigrah diinpus di lêngên kiri dan sêlanjutnyah masup kê ruang tindakan. Bujug, ruang tindakan dingin ama têrang êmên, yak. Sisanyah nyang guah ingêt adalah doktêr masang tènsi nyang kêmbang kêmpès baè di bêtis kanan guah sêrta alat pêngukur dêtak jantung nyang dijêpitin di salah atu jari kanan guah. Abis onoh, doktêr nyuntikin caèran nyang guah duga caèran bius liwat sêlang inpus guah. Sêlanjutnyah, guah udah ora sadar.